کوردیپێدیا - 504 گوندی هەرێمی کوردستان بەهۆی شەڕی تورکیا و پەکەکە چۆڵکراون\n📊 504 گوندی هەرێمی کوردستان بەهۆی شەڕی تورکیا و پەکەکە چۆڵکراون | پۆل: ئامار و راپرسی | زمانی بابەت: 🏳 کوردیی ناوەڕاست\n504 گوندی هەرێمی کوردستان بەهۆی شەڕی تورکیا و پەکەکە چۆڵکراون\nشەڕی نێوان سوپای تورکیا و گەریلاکانی پارتی کرێکارانی کوردستان - پەکەکە، زیانێکی زۆری گیانی و ماددی بە باشووری کوردستان گەیاندووە، بەهۆی بوونی پەکەکەش لە خاکی باشووری کوردستان، تورکیا لە هێرشەکانی بەردەوامە.\nپەرلەمانی کوردستان چەند لیژنەیەکی راسپارد بۆ بەدواداچوونی زیانی شەڕی سوپای تورکیا و پەکەکە لە ناوچە سنوورییەکانی هەرێمی کوردستان، لیژنەکان راپۆرتەکانیان تەواوکرد و دەرکەوتووە تورکیا بە قووڵایی 15 کیلۆمەتر خاکی باشووری کوردستانی بەزاندووە و زیاتر لە 500 گوندیش لە ترسی شەڕ چۆڵکراون.\nپەرلەمانی کوردستان لە 29ی حوزەیرانی ئەمساڵدا چەند لیژنەیەکی بۆ بەدواداچوونی رەوشی ناوچە سنوورییەکانی هەولێر، دهۆک و سلێمانی بۆ زانینی زیانی بۆردوومان و تۆپبارانەکانی تورکیا و ئێران راسپارد. لیژنەکان چوونەتە ناوچە جیاوازەکانی سنووری پارێزگای هەولێر، سلێمانی، هەڵەبجە، دهۆک و شنگال.\nلە ئەنجامی راپۆرتی لیژنەکاندا دەرکەوتووە، لە ماوەی ئەو ئۆپەراسیۆنانەی تورکیا لە ناوەڕاستی مانگی حوزەیران دەستیپێکردوون، 504 گوند چۆڵکراون و لە ماوەی شەڕی 28 ساڵەی تورکیا و پەکەکەشدا 50 هاونیشتمانیی سڤیل شەهیدبوون.\nبەپێی راپۆرتی لیژنەکان لە سنووری پارێزگای هەولێر لە 73 گوندی سەر سنوور 55 گوند چۆڵکراون. دەیان ملیۆن دۆلار زیانی سووتانی رەز و باخ هەبووە و 104 گوندی سۆران و سیدەکان چۆڵکراون.\nلە راپۆرتی لیژنەکاندا هاتووە، لە پارێزگای سلێمانی هێرشی کونەماسی لە 25ی حوزەیراندا بووەتە هۆی برینداربوونی حەوت کەس و 25 ملیۆن دینار زیانی ماددیی هەبووە. هەروەها زیانی خزمەتگوزاریی گشتی لەسەر کارەبا و رێگەوبان هەبووە.\nلە پارێزگای دهۆکیش، لە زاخۆ بەزاندنی سنوور بە پانیی 40 کیلۆمەتر و قووڵایی 15 کیلۆمەتر لەلایەن تورکیاوە، 666 تۆپ و 70 مووشەک ئاراستەی گوندەکان کراون و لە 28 ساڵدا 50 کەس کوژراون و دەیانیش بریندار بوون. 18 بارەگای تورکیا لە سنووری گوندەکانی زاخۆ دانراون، 25 گوندی شارۆچکەی دەرکار تۆپباران کراون، 200 جووتیار ناتوانن بگەڕێنەوە ناوچەکانیان، 13 گوندی باتیفا بۆردوومانکراون و 27 گوند چۆڵکراون؛ بەگشتی 400 خێزان زیانمەند بوون.\nهەر لە سنووری پارێزگای دهۆک و لە ئامێدی، بەهۆی شەڕی نێوان پەکەکە و تورکیاوە چۆڵکردنی 198 گوند لە 348 گوندی قەزاکە کەوتووەتەوە و چوار کەسی سڤیل شەهید بوون و 28 کەسیش بریندار بوون، 80%ی گوندەکانی چەمانکێ چۆڵکراون، شەش گوندی کانی ماسێ و بەرواری باڵا چۆڵکراون، ئاوارەبوونی زیاتر لە 2500 خێزان، چۆڵکردنی 85 گوند لە کۆی 92 گوندی شیلادزێ، چۆڵکردنی 42 گوندی دێرەلووک لە کۆی 56 گوند، چۆڵکردنی 24 گوندی دینارتە لە کۆی 91 گوند و 9 کوژراو و 21 بریندار لە 24 ساڵدا.\nهێزەکانی تورکیا بە قووڵایی زیاتر لە 15 کیلۆمەتر هاتوونەتە ناو خاکی هەرێمی کوردستانەوە و بەهۆی ئەو ئوپەراسیۆنانەوە شەش کەسی سڤیل لە سنووری پارێزگای دهۆک شەهیدکراون و پێنج گوندی سنووری ناحیەکانی باتیفا و دەرکار لە سنووری زاخۆ چۆڵکراون و زیانی ماددی بەر دەیان هاونیشتمانیی ئەو ناوچانە کەوتووە.\n 📡 ماڵپەڕ | 🏳 کوردیی ناوەڕاست | ماڵپەری رووداو - 04-09-2020\n1. 👁 04-09-2020\n📅 رۆژی دەرچوون: 04-09-2020\n➕ ئەم بابەتە لەلایەن: (رۆژ هەژار)ەوە لە: Sep 7 2020 6:34PM تۆمارکراوە\n👌 ئەم بابەتە لەلایەن: (هاوڕێ باخەوان)ەوە لە: Sep 7 2020 9:00PM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Sep 7 2020 9:00PM باشترکراوە\n👁 ئەم بابەتە 1,411 جار بینراوە


كار بۆ دووباره ئاوێته‌بوونه‌وه‌ی په‌نابه‌ره گه‌ڕاوه‌كان ده‌كرێت\nپارێزگای سلێمانی 2019-12-18\nرێكخراوی نه‌ته‌وه‌یه‌كگرتووه‌كان بۆ كۆچ IOM له رێگه‌ی پرۆژه‌یه‌كه‌وه پاڵپشتی ده‌كات بۆ دووباره ئاوێته‌بوونه‌وه‌ی ئه‌و په‌نابه‌رانه‌ی له وڵاتی ئه‌ڵمانیاوه گه‌ڕاونه‌ته‌وه عیراق و هه‌رێمی كوردستان.\nله‌و چوارچێوه‌یه‌شدا به ئاماده‌بوونی باباڕه‌سوڵ غه‌فور به‌رێوه‌به‌ری نوسینگه‌ی هاوبه‌شی هه‌ماهه‌نگی قه‌یرانه‌كانی سلێمانی رێكخراوه‌كه رۆژی 17ی 12ی2019 له شاری سلێمانی كۆبوونه‌وه‌یه‌كی بۆ خسته‌ڕووی لایه‌نه‌كانی ئه‌و پرۆژه‌یه رێكخست.\nله كۆبوونه‌وه‌كه‌دا ئامانجی پرۆژه‌كه خرایه‌ڕوو كه بریتیه له پاڵپشتی بۆ دووباره ئاوێته‌بوونه‌وه‌ی كۆمه‌ڵێك له‌و كه‌سانه‌ی دوای په‌نابه‌ری له ئه‌ڵمانیاوه گه‌ڕاونه‌ته‌وه عیراق ئه‌ویش له رێگه‌ی به‌ره‌وپێشبردنی ده‌ستهستنی كارو دامه‌زراندن. چونكه نه‌بوونی داهاتێكی جێگر ئاسته‌نگێكی سه‌ره‌كییه له‌به‌رده‌م دووباره ئاوێته‌بوونه‌وه‌ی ئه‌و ژماره زۆره‌ی كۆچبه‌ر كه له ئه‌وروپاوه گه‌ڕاونه‌ته‌وه .\nپرۆژه‌كه‌ش كۆمه‌ڵێك پاڵپشتی پێشكه‌ش ده‌كات له‌وانه دامه‌زراندنی هه‌ندێك له سودمه‌ندبووان له كه‌رتی تایبه‌ت و پێدانی راهێنانی پیشه‌ی و راوێژكاری ئابوری و خولی راهێنان و پشگیری پرۆژه‌ی بچوك یان فراوانكردنی پرۆژه‌ی بچوك و مامناوه‌ند.


ده‌ستگیركردنى دوو تیرۆرست له‌به‌غدا وتیرۆرستێكى هه‌ڵهاتوو له‌گرتووخانه‌ى بوكا » پێگەی تۆڕی میدیای عێراقی\nده‌ستگیركردنى دوو تیرۆرست له‌به‌غدا وتیرۆرستێكى هه‌ڵهاتوو له‌گرتووخانه‌ى بوكا\nئاژانسى هه‌واڵگریی ئه‌مڕۆ شه‌ممه،دوو تیرۆرستى ده‌ستگیركرد كه‌كه‌فاله‌ت به‌سه‌ر خێزانه‌كانى داعش له‌به‌غدا دابه‌ش ده‌كه‌ن.\nئاژانسى هه‌واڵگریی له‌ڕاگه‌یه‌ندراوێكدا كه‌ده‌ستى ئاژانسى هه‌واڵى عێراقى(اه‌ع)كه‌وتووه،بڵاویكرده‌وه"له‌میان هه‌ماهه‌نگى ئه‌ركى هه‌واڵگریی نێوان به‌رێوبه‌رایه‌تى ئاژانسى هه‌واڵگریی له‌وه‌زاره‌تى ناوخۆ،وله‌ڕێگاى ئۆپراسیۆنێكى هاوبه‌ش له‌نێوان به‌ڕێوبه‌رایه‌تى هه‌واڵگریی ئه‌نبار وبه‌غدا،دوو تیرۆرست له‌ناوچه‌ى دۆره وتاجى له‌پارێزگاى به‌غدا ده‌ستگیركران،كه‌به‌شێك بوونه له‌باندێكى تیرۆرستى وپێشووتر ده‌ستگیركراون وهه‌ستاون به‌دابه‌شكردنى كه‌فاله‌ت به‌سه‌ر خێزانه‌كانى تیرۆرستانى داعش له‌پارێزگاى ئه‌نبار".\nڕاگه‌یه‌ندراوه‌كه ئاماژه‌یشى دا"هێزه ئه‌منییه‌كان به‌هه‌ماهه‌نگى نێوان به‌ڕێوبه‌رایه‌تى هه‌واڵگریی كه‌ركوك وبه‌غدا،تیرۆرستێكى دیكه‌ى هه‌ڵهاتووى گرتووخانه‌ى بوكایان له‌ناوچه‌ى گه‌ڕه‌كى جیهاد له‌به‌غدا ده‌ستگیركردووه،كه‌به‌پێى بنه‌ماكانى مادده‌ى 4ى تیرۆر ده‌ستگیركراوه به‌هۆى ئه‌ندامێتى له‌ڕێكخراوى تیرۆرستى داعش ،وئه‌ندامى خێزانێكى تیرۆرستى بووه ،ودوو براى له‌كاتى پرۆسه‌كانى ئازادى كوژراون".


کۆتایی یارییەکە – Standard Kurd\nلەلایەن ستاندار Posted on ته‌مموز 9, 2017 1507 جار بینراوە 0 سەرنج\nچەندین جارە سەرانی گۆڕان و یەکێتی کۆدەبنەوە بۆ قسەکردن لەسەر ڕێککەوتنەکەیان، درێژەدانی ئەم کۆبونەوە بێ سودانە بێزارکەرە، چونکە تۆپەکە لە قاچی یەکێتیدایەو نایەوێت گۆڵ بکرێت، ساڵێک بەسەر ڕێککەوتنی سیاسی بزوتنەوەی گۆڕان و یەکێتی نیشتمانی کوردستاندا تێدەپەڕیوە، بەڵام ڕێککەوتنەکە هەر بە مردووی لە دایک بوو، ناوەڕۆکی ڕێککەوتنەکە بۆ تێپەڕاندنی قەیرانە سیاسیەکان زۆر گرنگ بوو لەبەرژەوەندی خەڵکدابوو، گەر یەکێتی جورئەتی جێبەجێکردنی ڕێککەوتنەکەی بوبایە ئێستا بارودۆخ بەجۆرێکی تر دەبوو، چونکە ئەوەی ڕێککەوتنەکە جێبەجێناکات خودی یەکێتیە، جگە لە پێکهێنانی لیژنەیەکی هاوبەش هیچی تر نەکراوە.\nلەکاتێکدا ئەم ڕێککەوتنە ڕووی یەکێتی سپی کردۆتەوە لە فەشەلی ئیداری سلێمانی و بەشداربوونی لەگەڵ پارتی لە خواردنی داهاتی نیشتمانی و نەوت، گۆڕان هەڵەی کرد لە ڕێککەوتنەکەدا سەقفی زەمەنی دیاری نەکرد بۆ جێبەجێکردنی، ئێستا سەرانی یەکێتی لەهەندێ خاڵدا پێچەوانەی ڕێککەوتنەکە سەوڵ لێدەدەن، بۆنمونە ماددەی پێنج دەڵێت کاراکردنەوەی پەرلەمان و دانانەوەی سەرۆکی پەرلەمان بەبێ مەرج،بەڵام بەشێک لەسەرکردایەتی یەکێتی بانگەشەی گۆڕینی سەرۆکی پەرلەمان و پڕۆژەی گۆڕینی سەرۆکی پەرلەمان خراوەتە گیرفانیان دوای ئەوەی سەرۆکایەتی پەرلەمان یەکەم دانیشتن دەکات، ئەمە نیەتی کۆتایی هاتنی ڕێککەوتنەکەیە لەلایەن یەکێتی، پشتر سەردار قادر بەهۆی بێدەسەڵاتی و بەربەستەکانی یەکێتی دەستی لە پۆستەکەی کێشایەوە ئەمەش ئاماژەبوو بۆ کۆتایی هاتنی ڕێککەوتنەکە.\nدرێژەکێشانی ماوەی ئەم ڕێککەوتنە مردوە لەبەرژەوەندی یەکێتی دایە، چونکە لەم ڕێگەوە بە هاوکاری گۆڕان شەقامیان سارد کردۆتەوە، ئێستا سلێمانی بۆتە پاشکۆی خزمەتگوزارییەکان، بۆتە تاقیگەی بەنزینی ژەهراوی و بێکارەبای، ڕەشبینیەکەی کاک نەوشیروان زیرەکانەبوو، لەڕۆژی ڕێککەوتنەکەدا لە کۆتایی وتارەکەیدا ڕەشبینیەکەی دەرخست و گوتی عیبرەت لە جێبەجێکردنی ئەم ڕێککەوتنەدایە، ئەمە لوتکەی ڕەشبینی و زەحمەتی جێبەجێکردنی ڕێککەوتنەکەبوو، چونکە کاک نەوشیروان سایکۆلۆجیای سەرکرایەتی یەکێتی باش شارەزابوو و پێشبینی زەحمەتی جێبەجێکردنی ڕێککەوتنەکەی کردبوو، ڕەشبینیەکەی کاک نەوشیروان ئێستا بۆتە ڕەشبینی ئارەزومەندانی ڕێککەوتنەکە، مەجالێک بۆ جێبەجێکردنی نەماوە،\nبزوتنەوەی گۆڕان یەکێتی نیشتمانی کوردستان\nبڵاوکراوەی پێشووله باره‌ى قوباد تاڵه‌بانی و نه‌جمه‌دین كه‌ریمه‌وه\nبڵاوکراوەی نوێترتەڵەی سۆسیدیدیس ی پارتەكانی كوردستان\nPosted on ئایار 8, 2020 0 2457\nPosted on ئایار 11, 2020 0 2453\nPosted on ئایار 16, 2020 ئایار 17, 2020 0 1794\nPosted on ئایار 21, 2020 0 2669\nPosted on ئایار 27, 2020 0 2366


#سلاو Instagram - Photo and video on Instagram\n#سلاو Instagram Photos & Videos\nسلاو - 4.8k posts\nLatest #سلاو Posts\nخوشتون اومد فالوو کنید✨\n#مهراب #مهراب_خسته_صدا #دیونه #پادگان #سربازی_اجباری #دی #سلاو #دیوانه #خون_مغزهای_کوچک_زنگ_زده #میکس_غمگین #میلادراستاد #ارشاد #دیسلاو_موزیک #هومن_سیدی #گریه #خشم_و_هیاهو #سرباز #سربازی #موزیک_ویدیو #موزیک_غمگین #لانتوری #خدمت #mehrab #ershad #miladrastad #alubaba #اعصبانی_نیستم\n#مهراب #میلادراستاد #ارشاد #موزیک #موزیکویدیو #خسته #عصبی #لانتوری #هومن_سیدی #مغزهای_کوچک_زنگ_زده #دی #سلاو #ایمان_نولاو #میکس #موزیک_پاپ #موزیک_جدید #ershad #میکس_غمگین #mehrab #دلشکسته #فازسنگین #عصبانی #شکست_عشقی #سربازی_اجباری #پادگان #مهراب_خسته_صدا #خشم_و_هیاهو\n#םבםב❤ﷺ #םבםב❤ﷺ #םבםב💗🍒ﷺ #םבםבღﷺღ💟 #سليمانى #سلاو #سبحان_الله #ئيسلام #مامؤستاعتاءبئنجوئني #بەپەلە #مامۆستا_هەڵۆ #وفيكم_جزاكم_الله_بالمثل_يارب #سبحان_الله_والحمدلله_ولا_إله_إلا_الله_والله_اكبر #ووتارەکانی_دکتۆر_عبدالواحد #sozek_bo_islam_ #پەیامیک #لەدانشتوانی #گوندی #نزاری\n#بۆمسوڵمانان و #خیرخوازانی #کوردستان\n#ڕەحمەتی #خواتان #لیبیت #ئەم #پۆستەمان #شیرکەن #Quraan #lslam\n123 39 17 hours ago\n43 5 14 December, 2019\nکوردی زور خوش💖💗💓💞💕💔💟❣💝 #Repost ---\nپرند موزیک،ایوب رستمان :تک فیلم، آرین امینزاده:سه نته ری مهربان😎😎😎 @tak_film_saqqez\n#سقز_بانه_مریوان_سنندج_بوکان_مهاباد_سردشت_دیواندره_کرمانشاه_نقده_پیرانشار_سابلاغ_ورمی_رضایه_میاندوآب_شنو_تکاب_هولیر_سلیمانیه_دیاربکر_قلادزه_دهوک_وان #عروسی_ایرانی #رقص #کوردی_شاد #صدابرداری #مجالس #سلاو #لو #مهنوش #سه_نته_ری_مهربان\n257 7 14 December, 2019\n1,445 7 14 December, 2019\n212 8 14 December, 2019\n#مهراب #مهراب_خسته_صدا #دیونه #پادگان #سربازی_اجباری #دی #سلاو #دیوانه #خون_مغزهای_کوچک_زنگ_زده #میکس_غمگین #میلادراستاد #ارشاد #دیسلاو_موزیک #هومن_سیدی #گریه #خشم_و_هیاو #سربازی #موزیک #ویدیو #موزیک_غمگین #لانتوری #خدمت #اعصبانی_نیستم\n#mehrab #miladrastad #ershad #alubaba\n#مهراب #مهراب_خسته_صدا #دیونه #پادگان #سربازی_اجباری #دی #سلاو #دیوانه #خون_مغزهای_کوچک_زنگ_زده #میکس_غمگین #میلادراستاد #ارشاد #دیسلاو_موزیک #هومن_سیدی #گریه #خشم_و_هیاهو #سرباز #سربازی #موزیک_ویدیو #موزیک_غمگین #لانتوری #خدمت #اعصبانی_نیستم #mehrab #miladrastad #ershad #alubaba\n199 14 14 December, 2019\n1,489 12 13 December, 2019\n#mikael #slaw #korgpa4x #pianist #sulaimaniyah #korgpa700 #krmashan #asfahan #mekael_slaw #slawslaw #kurdistan #pa3x #ميكايل #سلاو #كيبورد #kurdishmusician #kurdmusic #korg #korset #piano #pa3x #korgpa600 #snapchat👻 #tehran #iraq #musician #korgkurdish #kronos #mekaeel\n168 0 12 December, 2019\n#سلاو هاوريان ريبورت كراوم تكايه لايك وكومينت بكن سباس\n1,186 31 11 December, 2019\n#مهراب #مهراب_خسته_صدا #دیونه #پادگان #سربازی_اجباری #دی #سلاو #دیوانه #خون_مغزهای_کوچک_زنگ_زده #میکس_غمگین #میلادراستاد #ارشاد #دیسلاو_موزیک #هومن_سیدی #گریه #خشم_و_هیاهو #سرباز #سربازی #موزیک_ویدیو #موزیک_غمگین #لانتوری #خدمت #اعصبانی_نیستم #ershad #miladrastad\n276 60 10 December, 2019\n1,011 10 9 December, 2019\n#سلاو هاوريان ئه فه لون مان ده ويت ٢٠١١ يان ٢٠١٢ ره ش بوياخ يش هه بيت مان ده ويت هه ر كه سيكى هه بيت مه سيج بنيره 📥\n#سلاو شه وباش کوردستان ...\n2,219 46 8 December, 2019\n4,314 66 7 December, 2019\n#سلاو شه وتان خوش کوردستانکم #چقد دلم گرفته چه دنیایی داریم همه ش غم غم غم 😔😔😔\n1,224 48 7 December, 2019\nBir insan dəyişər. Həmdə asanlıqla dəyişər. Dəyər verdiyi insanlar tərəfindən dəyərsizləşdiyini görəndə, inandığı insanlar inamını sarsıdanda, ən yaxın bildiyi insanlardan uzağlaşanda, xəyal qırıqlıqları yaşayanda dəyişər..çünki çox yaxşı bilər əgər dəyişməsə həyatı boyunca üzülən təkcə özü olacag.\nVə bir insan sevincədə çox dəyişər..\n#ارشاد #موزیک #موزیکویدیو #خسته #عصبی #لانتوری #هومن_سیدی #مغزهای_کوچک_زنگ_زده #دی #سلاو #ایمان_نولاو #میکس #موزیک_پاپ #موزیک_جدید #ershad #میکس_غمگین #mehrab #دلشکسته #فازسنگین #عصبانی #شکست_عشقی #سربازی_اجباری #پادگان #مهدی #خشم_و_هیاهو\n242 60 6 December, 2019\n257 58 5 December, 2019\n#دیونه #پادگان #سربازی_اجباری #سلاو #دیونه #خون_مغزهای_کوچک_زنگ_زده #میلادراستاد #ارشاد #دیسلاو_موزیک #هومن_سیدی #گریه #خشم_و_هیاهو #سربازی #موزیک_ویدیو #موزیک_غمگین #لانتوری #خدمت #اعصبانی_نیستم #تکست #تیکه_دار #عکس #تکست_خاص #متن_زیبا #متن_خاص #پروفایل_خاص #پروفایل_پسرونه #پروخفن #فازسنگین_عکس #دلنوشته_خاص #حرف_دل #دپرس_مرگ\n#ڕەحمەتی #خواتان #لیبیت #ئەم #پۆستەمان #شیرکەن#\n401 43 5 December, 2019\n[همیشه هواسم بهت هست...😎]\n#مهراب #مهراب_خسته_صدا #دیونه #پادگان #سربازی_اجباری #دی #سلاو #دیونه #خون_مغزهای_کوچک_زنگ_زده #غمگین #میلادراستاد #ارشاد #دیسلاو_موزیک #هومن_سیدی #گریه #خشم_و_هیاهو #سربازی #موزیک_ویدیو #موزیک_غمگین #لانتوری #خدمت #اعصبانی_نیستم #alubaba #ershad #miladrastad #mehrab\n341 0 5 December, 2019\n328 70 4 December, 2019\nب خودم افتخار میکنم ک‌کوردم بخاطر اصالتم ❤❤❤\n#کوردی #هربژی #ژن #زن #دخترکرد #دختر_کورد #اصالت #فرهنگ #درود #سلاو #❤❤ #😘\n🎥 #کلیپ زیبا و عاشقانه با اواز خوندن #فرزاد_فرجی🌸🍃❤ #Repost @ahmadmehrban74 @download.ins\n[زندگی فرصت نیست،تجربه ایست...]\nیاس #مهراب #مهراب_خسته صدا #دیونه #پادگان #سربازی #اجباری #دی #سلاو #دیوانه #خون_مغزهای _کوچک زنگ زده #میکس #میلاداستاد #ارشاد #دیسلاو #موزیک #هومن_سیدی #گریه #خشم_و_ه یاهو #سرباز #سربازی #موزیک_ویدیو #موزیک_غمگین #لانتوری #خدمت #اعصبانی_نیستم #جوکر #هارلی#\n#سلاو هاوره یانی خوشه ویست شه وتان باش\n1,214 45 3 December, 2019\n[کور نبودم خودمو زده بودم بکوری...😊]\n426 2 3 December, 2019\n97 1 2 December, 2019\n3,979 35 2 December, 2019\n#سلاو و شاگە و ڕێز، سفێدەی یانزەهەمی سەرماوەزتان بەخێر. بەهیـــــــــــــــوام، ڕۆژ و ڕۆژگارتان بەدڵ،\nدڵتان شاد و خەندان،\nچاوێرتان مەزنانی مەزن، ئامین.🙏💌💐🌹🌺 ۹۸/۹/۱۱ دووشەممە.\nTop #سلاو Posts\n14,544 119 14 November, 2019\n18,329 1,077 25 October, 2019\n9,684 32 2 June, 2019\nدَر فرار فقط این😂🤣\n27,121 648 8 June, 2019\n24,746 280 5 November, 2019\n14,400 164 24 October, 2019\n35,086 190 7 November, 2019\n7,770 261 27 October, 2019\n😉❤رفیقاتو تگ کن\n7,881 909 18 October, 2019


ANF | ژنانی هەدەکەیی: سیاسەتی شەڕ دوژمنایەتی دژی ژنان زیاتر دەکات\nژنانی هەدەکەیی: سیاسەتی شەڕ دوژمنایەتی دژی ژنان زیاتر دەکات\nئەنجومەنی ژنانی هەدەکە ڕایگەیاند، کردەوەکانی ئاکەپە/مەهەپە بەرامبەر ژنان، بە هۆی سیاسەتی شەڕەوەیە.\nپێنجشه‌ممه, 21 Nov 2019, 11:55\nئەنجومەنی ژنانی کۆنگرەی دیموکراتیکی گەلان بە بۆنەی ٢٥ی تشرینی دووەم ڕۆژی تێکۆشانی نێودەوڵەتی لەدژی توندوتیژی دژی ژنان ڕاگەیەنراوێکی بڵاوکردەوە.\nلە ڕاگەیەنراوەکەدا باس لەوەکرا، سیاسەتی دوژمنکارانە لەدژی ژنان و فاشیستی ماڵەوە، کۆڵان و کار و خوێندنگاکان، فشاری توندوتیژی لەسەر ژن دەسەپێنن، ژنان دەکوژن و بکوژەکانیش زوڵمێکی بێکۆتایی بەسەر ژناندا دەسەپێنن.\nئەنجومەنی ژنانی هەدەکە وتیشی، " سیاسەتی شەڕی دەسەڵاتداری فاشیست لە دەرەوە و ناوخۆی وڵات دەبێتە هۆی قڕکردنی ژنان."\nهەروەها باسی ئەوەشکرا، عەقلیەتی سەردەستی پیاو هەوڵ دەدات لە هەموو ڕوویەکی ژیانەوە، مافی ژنان، دەستکەوتەکانی ژنان بە توندوتیژی و سیاسەتی شەڕ لاواز بکات و هەبوونی خۆی و دەسەڵاتی خۆی بەو شێوەیە دروست بکات. لەدژی ئەم عەقلیەتە پێویستە ئێمە تێکۆشانی ژنان لە هەموو جێگەیەک فراوان بکەین.\nلە راگەیەنراوەکەدا ئاماژە بەوەدرا، بە بۆنەی ٢٥ی تشرینی دووەم ڕۆژی تێکۆشانی نێودەوڵەتی دژی توندوتیژی بەرامبەر ژنان ، تێکۆشانی ڕیکخستنی ژنان لە هەموو جێگەیەک فراوان دەکرێت و دەستکەوتەکانی ژنان دەپاڕێزرێن و بە هیوا و بڕیارەوە لە گۆڕەپانەکان دەبن.


تەرمی سووتاوی دەرهێنەرێکی کورد دۆزرایەوە، بنەماڵەکەی ئیتلاعات بە بەرپرسیار دەزانن\n10:31 - 8 December 2018\nهەنگاو: ڕەحیم زەبیحی دەرهێنەری ناسراوی کورد لە شاری بانە بە شێوەکەی گوماناوی کوژراوە و نزیکانی ناوبراو ناوەندە ئەمنییەکانی ئێران بە بەرپرسیار دەزانن.\nبەپێی ڕاپۆرتی ڕێکخراوی مافی مرۆڤی هەنگاو، ڕۆژی هەینی (١٦ی سەرماوەزی ٢٧١٨ / ٧ی دێسامبری ٢٠١٨)، تەرمی سووتاوی ڕەحیم زەبیحی دەرهێنەری ناسراوی کورد لە کاتێکدا لە نزیک شاری بانە دۆزراوەتەوە کە لەگەڵ براکەی دەست و پێیان بەستراوە و و لە کورسی دواوەی ئۆتۆمبێلێکی جۆری تویتا کرۆلا بوون.\nسەرچاوەکانی هەنگاو جەختیان لەوە کردوەتەوە کە دەست و پێی ڕەحیم براکەی بەستراوە و بکوژەکان بۆ بەلارێدا بردنی ئەو تاوانە هەوڵیان داوە کە جۆرێک ئۆتۆمبێلەکە بخەنە خوارەوە کە خەڵک وا بزانن هەڵدێراوە.\nشایەتحاڵان ڕایانگەیاندووە کە هەرچەند تەرمی ڕەحیم و براکەی بەتەواوەتی سووتاوە، بەڵام ئۆتۆمبێلەکە تەنیا ئاگری گرتووە و هیچ ئاسەوارێکی هەڵدێرانی پێ وە دیار نیە و هە رئەمەش ئەگەری کوژرانیان بەهێز دەکات. هیچ زانیارییەکیش لە چارەنووسی شۆفێری ئۆتۆمبێلەکە کە وەک باس کراوە هاوکاری ئیدارەی ئیتلاعات بووە، لە بەر دەستدا نیە.\nسەرچاوەیەکی نزیک بە بنەماڵەی زەبیحی لەوبارەوە بە هەواڵنێری هەنگاوی ڕاگەیاندووە کە ناوبراو لە ماوەی مانگی ڕابردوودا چەندین جار بانگهێشتی ناوەندە ئەمنییەکان کراوە و هەڕەشی لێکراوە و ئەمەش ئەو ئەگەرەی کە ئیدارەی ئیتلاعات دەستی هەبووبێت لە کوشتنیان بەهێز دەکا.\nئەو سەرچاوەیە لە درێژەدا وتی کە بەڕێز زەبیحی سەرقاڵی بەرهەمهێنانی دیکۆمێنتارییەکی تایبەت لە سەر ژیانی کۆڵبەران و کوشتنی کۆڵبەران لەلایەن چەکدارانی ئێران بووە و دوای ئەوەی سیناریۆکەی ڕادەستی ئیدارەی ئیرشاد کردووە دژکردەوەی توندیان هەبووە و چەندین جاریش بەو هۆیەوە بانگهێشتی ناوەندە ئەمنییەکان کراوە.\nئەو سەرچاوەیەک کە بە هۆکاری ئەمنی نەیویست ناوی ئاشکرا بێت لە درێژەدا وتی کە تەلەفوونی رەحیم زەبیحی هەتا کاتژمیر ١١ی شەو هەڵبووە و زەنگی خواردووە و لە ١١ی شەو بەولاوە کوژاوەتەوە.\nلەلایەکی دیکەوە، سەرچاوەکانی هەنگاو ڕایانگەیاندووە کە لە شەوی ڕابردووە هێزەکانی ئیدارەی ئیتلاعات ماڵی ڕەحیم زەبیحییان گەمارۆ داوە و هەر جۆرە هاتووچۆیەک بۆ ماڵی ئەوان چاوەدێری دەکەن.\nچالاکانی کورد لە تۆڕە کۆمەلایەتییەکان بە شێوەیەکی بەربڵاو ئەو هەواڵەیان ڕووماڵ کردووە و ئەوانیش ئیدارەی ئیتلاعات بە بەرپرسیار دەزانن و باس لە قۆناگێکی نوێی تیرۆری چالاکانی مەدەنی کورد لە کوردستان دەکەن و ئاماژە بە کوژرانی گوماناوی شەریف باجوەر و هاوڕێیانیشی دەکەن.\nزەبیحی، سینەماکار و دەرھێنەرێکی ناوداری کورد لە دایکبووی شاری بانەیە و چەندین کاری دەرھێنانی ھەبووە، دیارترینیشیان کورتە فیلمەکانی “ھاوار”، “سەتەلایت”، “کۆتایی شەڕ”، “ئەو پیاوەی کە چوو بۆ سەیران”، “ساتە مەزادکراوەکان”، “تیرۆریستێک دادەبەزێ”، “رۆژی دوایی”، “ئیسترێس″، “سەمای ڕەنگەکان”، “ژانی دابڕانی ئەبەدی”، فیلمی “وڵاتی ئەفسانە”ن.


"حکوومەتی ناوەندیی عێراق و هێزە هەرێمییەکان دەیانەوێت فەرمانێکی دیکە بەسەر ئێزدییەکاندا بهێنن" - Aryen News\nبەدران چیاکورد جێگری هاوسەرۆکایەتیی مەجلیسی بەڕێوەبەری هەرێمەکانی باکوور و ڕۆژهەڵاتی سووریا هێرشی چەکدارانی سەر بە مستەفا کازمی بۆسەر شەنگال وەک بەردەوامیی فەرمان لەدژی ئێزدییەکان ناو برد.\nجێگری هاوسەرۆکی بەڕێوەبەری باکوور و ڕۆژهەڵاتی سووریا لە وتوێژەکدا لەگەڵ ئاژانسی هەواڵی هاوار، فەرمانەکانی پێشووی سەر ئێزدییەکانی بەبیر هێنایەوە و وتی: “خەڵکی ئێزدی هێشتا کردەوەکانی داعش و هاوکارەکانی لەبیر نەکردووە. هێشتا برینەکانی فەرمانی ساڵی ٢٠١٤ ساڕێژ نەبووەتەوە. بەشێک لە گۆڕە بەکۆمەڵاکانی ئەو فەرمانە هێشتا نەدۆزراوەتەوە. کەچی سەرەڕای هەموو ئەمانە ئێستاش هەڕەشەیان لێدەکرێت.”\nبەدران چیاکورد ئامانجی هێرشی ئەمڕۆژانە بۆسەر شەنگالی لە چوارچێوەی هەموو ئەو کۆمەڵکوژیانەدا لێکدایەوە کە لە ڕابردوودا بەسەر ئێزدییەکاندا هاتووە.\nجێگری هاوسەرۆکی بەڕێوەبەرایەتیی باکوور و ڕۆژهەڵاتی سووریا، وتی: “خەڵکی شەنگال جارێکی تر ڕووبەڕووی پیلانێکی مەترسیدار بوونەتەوە. ئەم پیلانە بە هاوکاریی هێزە هەرێمی و نێودەوڵەتییەکان بەڕێوە دەچێت. ئەم هێرشەی هێزە عێراقییەکان بەپێچەوانەی دەستووری ئەو وڵاتەیە.”\nبەدران چیاکورد، بە ئاماژەدان بە هاوکاریی پەدەکە لەو پەلامارانەدا وتی: “حکوومەتی عێراق لەباتی ئەوەی ئەرکی نیشتمانیی خۆی بەجێ بهێنێت و لەباتی ئەوەی خاوەندارێتی لە جڤاکی ئێزدی بکات و بیانپارێزێت، هێرش دەکاتە سەریان. ئەمە بە هیچ شێوەیەک خزمەت بە بەرژەوەندیی عێراق ناکات.”\nبەدران چیاکورد داوای لە گەلانی عێراق و هەرێمەکانی باکوور و ڕۆژهەڵاتی سووریای کرد لەدژی ئەو هێرشانە هەڵوێست نیشان بدەن.\nتەئکیدیشی کردەوە کە ئەوان وەک بەڕێوبەرایەتیی خۆسەر شەنگال بە تەنیا جێناهێڵن.


پۆلیسی سلێمانی: لەڕۆژانی قەدەغەكردنی ھاتووچۆدا ھیچ ڕوداوێك لەسلێمانی تۆمار نەكراوە\n2020-03-29 21:27 158 جار بینراوە کۆمێنت\nبەڕێوەبەرایەتی پۆلیسی پارێزگای سلێمانی رایگەیاند ھێزەكانمان لەگەڵ ھێزە ئەمنییەكانی دیكە شەو و ڕۆژ لەئەركدان و ھاوڵاتیان ئاگاداردەكەنەوەو ڕێنماییان دەكەن و دەشڵێت لەڕۆژانی قەدەغەكردنی ھاتووچۆدا ھیچ ڕوداوێك لەسلێمانی تۆمارنەكراوە.\nلەڕۆژانی قەدەغەكردنی ھاتوچۆدا ھیچ ڕوداوێك لەسلێمانی تۆمارنەكراوە\nھێزەكانی پۆلیسی پارێزگای سلێمانی لەگەڵ ھێزە ئەمنییەكانی دیكە بەردەوامن لەڕێنماییكردنی ھاوڵاتیان بۆ پابەندبون بەبڕیاری قەدەغەكردنی ھاتوچۆو ڕێنماییەتەندروستییەكان، بەڕێوەبەری بەشی ڕاگەیاندن و پەیوەندییەكانیش دەڵێت، لەڕۆژانی قەدەغەكردنی ھاتوچۆدا ھیچ ڕوداوێك لەسلێمانی تۆمارنەكراوە.\nنەقیب سەركەوت ئەحمەد، بەڕێوەبەری بەشی ڕاگەیاندن و پەیوەندییەكانی بەڕێوەبەرایەتی پۆلیسی پارێزگای سلێمانی ڕایگەیاند، ھێزەكانمان لەگەڵ ھێزە ئەمنییەكانی دیكە بەبەردەوامی شەو و ڕۆژ لەئەركدان لەشەقام و شوێنە گشتییەكان ئامادەییان ھەیە، بازگە دادەنێن، بەشەقام و كۆڵانەكانی شاردا دەگەڕێن و ھاوڵاتیان ئاگاداردەكەنەوەو ڕێنماییان دەكەن كە پابەندبن بەبڕیاری قەدەغەكردنی ھاتوچۆو جێبەجێكردنی ڕێنماییە تەندروستییەكان تا سەلامەت و پارێزراوبن.\nوتیشی، ھێزەكانمان لەناو بازاڕی شاری سلێمانیدا بەشەوو ڕۆژ ئامادەییان ھەیەو ئەركی پاراستنی بازاڕو دوكانەكانی ھاوڵاتیانیان لەئەستۆ گرتووە، چونكە بەشێك لەدوكانەكان دانەخراون تەنھا شتەكانیان داپۆشیوە.\nئەوەشی خستەڕو كە خۆشحاڵین كە تا ئێستا ھیچ تاوان یان ڕوداوێكی ئەوتۆ لەشاری سلێمانی ڕوینەداوە، ئەوەش دەگەڕێتەوە بۆ ئامادەیی و چاوكراوەیی ھێزەكانی پۆلیس و ھێزەئەمنییەكانی دیكە.\nداوا لە هاوڵاتیان دەكەین لە لەكاتی بوونی هەر ڕوداوێكی نەخوازراودا پەیوەندی بكەن بەهێڵە گەرمەكانی :\n104 بەشی پۆلیسی فریاكەوتنی سلێمانی\n105 بەشی پۆلیسی نەهێشتنی تاوانی سلێمانی\n100 سەنتەری ڕێكخەری پەیوەندییەكان\nبەڕێوەبەرایەتی پۆلیسی پارێزگای سلێمانی - ڕاگەیاندن و پەیوەندییەكان\nتووشبوێكی دیكەی ڤایرۆسی كۆڕۆنا لەكوردستان گیانی لەدەستدا 2020-06-02 16:30\nوەزیری ناوخۆ: ئاسانكاری بۆ ژیانی هاوڵاتیان دەكرێت 2020-06-02 16:23\nنرخی ئەمپێری مۆلیدە بۆ مانگی پێنج دیاریكرا 2020-06-02 12:47\nدۆلار بەرز بۆوە 2020-06-02 12:44


پلاكی گەرمکەرەوە - ویکیپیدیا، ئینسایکڵۆپیدیای ئازاد\nپلاکی گەرمکەرەوە (بەئینگلیزی :glowplug )ئامرازێكى گەرم كردنەوەیە بەكار دەهێنێت بۆ ئەوەی يارمەتى بزوێنەری ديزل بدات لەکاتی هەڵبوون. لە ئاووهەواى سارد، مەكينەى ديزلى لە خێراييى بەرز زەحمەت دەتوانن کاربکەن (هەلبن ) چونكە بارستایى بڵۆکی سلندەر و سلندەر گەرميى پەستان دەمژن، ڕێگرن لە داگيرساندنی (كە پشت دەبەستێت بەو گەرميە).\nوێنەی[بەستەری مردوو] پلاکی گەرمکەرەوە.\n(پرە-چامبەرەد) بزوێنەرەکان بەكاردەھێنرێن لە هيتەرە كارەباييە بچووكەکان ژووری سوتانی مەكينەيان هەيە ئەمانە (پلاكی گەرمکەرەوە) راستەوخۆ لە ناو ژوورى تەقینەوەن. [پلاكی گەرمکەرەوە] پارچەيێكى شێوە قەڵەمی كانزايە لەگەڵ پێكهاتەيێكى گەرم كردن لە سەرەنوكەكەی.\nكاتێك كارەباى لێ دەدات، گەرمى بەهۆى بەرگريى كارەباييى دەست پێ دەكات تا ڕووناكى بڵاو دەكاتەوە ، شەوق يان گڕ لە شەبەنگى بەرچاو، لەبەر ئەوە بە زاراوەكە دەڵێن [پلاكی گەرمکەرەوە].\nسووتەمەنیەکە شێوازى سپرايى بەشێوەی ڕاستەوخۆ پياهەڵدەپرژێت لەسەر سەرەنوكى پلاكی گەرمکەرەوە دەبەسترێت لەكاتى داگیرساندنی سووتەمەنى لە بەرزترین خالی بێ جولە. ئەمە سووتەمەنيەكە دا دەگيرسێنێت هەتا ئەو كاتەى بزوێنەر گەرمی کەمە بۆ كردارى ئاسايى، كات كەم دەكاتەوە تا ئیش بە بزوێنەر بكات.\nتاقیکردنەوەی[بەستەری مردوو] پلاکی گەرمکەرەوە لەدەرەوەی بزوێنە.\n١ بە شێوەیەکی گشتی\n٢ ڕێگاکانی بەکار‌هێنان\n٢.١ دەست پێکی گەرمکردنی بزوێنەر\n٤ نمونەکانی بزوینەر\n٥ بزوینەری سوتانی خولاوەی وانکل\nبە شێوەیەکی گشتیدەستکاری\nبزوێنەرى ديزل، جيا لە بزوێنەری بەنزين، سپارک پلاک بەكار ناهێنن تا تەقینەوە ڕوبدات. لەجياتى ئەوان بەتەنها پشت دەبەستن لەسەر پەستان تا پلەى گەرميى هەواكە بەرز بكاتەوە بۆ ئەو خاڵەی کە شوێنەى ديزل تەقینەوەی تێدا ڕودەدات.\nفشارى بڵند و شێوازى سپرايى ديزل كۆنترۆل كراو دڵنیات دەکاتەوە که سووتانى تەواو ڕودەدات. بەرزبوونەوەى پستن، پەستانى هەواكە لە سلندەر؛ بەم هۆيە پلەى گەرميى هەوا بەرزدەبێتەوە. تا ئەو كاتەی پستنەكە دەگات بە لووتكە، پلەى گەرميەكە لە سلندەر زۆر بەرز دەبێتەوە .\nسووتەمەنى دەپڕژێنرێت بۆ سلندەرەکە؛ ئەو دەستبەجێ تەقینەوە ڕودەدات بەم هۆیەوە پاڵ بە پستنەکەوە دەنێت بۆ خوارەوە بەم جۆرە توانا دروست دەكات. پەستانەکە پێويستە تا هەواكە گەرم بكات بۆ ئەو پلە گەرمیە ، لەگەڵ ئەوەشدا بلۆكى بزوێنەر پێویستی بە هێز و گەورەی ھەیە .\nپلەى گەرمي لە لووتكەى تەقینەوە پشت دەبەستێت بە زۆر هۆکار، بەتايبەتى ڕێژەى پەستانى سلندەرەکە کە پارێزگاری لە پلەی گەرمیەکەی دەکات. كاتێك بزوێنەرەكە ساردە، پلەى گەرمی هەوا کەمە و ئەو گەرميیە بچووکە لە لێواری ديوارى سلندەری بزوێنەرەکە وەر دەگرێت.\nسەرەراى ئەوەش، هەروەك کە هەواكە دەپەسترێت و گەرمتر دەبێت، هەندێك لەم گەرميە بەرزە بۆ ديوارى سلیندەری سارد دەگوێزرێتەوە ، کە زياتر پلەى گەرميەكە كەم دەكەنەوە لە بەرزترین پەستان. (پلاكی گەرمکەرەوە) دەبێتەوە ھۆی چارەسەرکردنی ئەم کێشەیە .\nدوو جۆرى پلاكی گەرمکەرەوەی جياواز هەيە: جۆرى ين-سليندەر و ين-مانيفۆلدەكە (سێرمۆستات). لە حالەتى ين-سليندەر، پلاكێك هەيە لە هەر سلندەرێک ڕاستەوخۆ ئینجێکت لى دەدات (يان لە حالەتەكەى ناڕاستەوخۆ ئینجێکت لى دەدات). لە حالەتەكەيەكە ين-مانيفۆلد تەنها يەكدانەی هەيە بۆ هەموو سلندەرەکان.\nبەگشتى، بزوێنەری ديزل هیچ یارمەتییەکی ناوێت تا هەڵببێت. هەندێک بزوێنەری دیزل ڕاستەوخۆ ئینجێکت لێدەدات بۆ هەڵبوون،پێویستیان بە ئامرازی هەڵبوون نیە وەک پلاکی گەرمکەرەوە.\nلەوانەيە بەكارهێنانى پلاکی گەرمکەرەوە پێویست بێت بۆ ئەوەی بەشێوەیەکی دروست هەڵبێت. كەمترين پلەى گەرمى بەبێ بەكار هێنانى پلاکی گەرمکەرەوە ٤٠ [°ك] بۆ [پرەكۆمبوستيۆن] ژوور ئینجێکشن، ٢٠ [°ك] بۆ(ژوورى ئینجێکشنی خولاوە )، و ٠ [°ك] بۆ (بزوێنەرە ئینجێکشنە ڕاستەوخۆکان ). بزوێنەر لە کاتی جوڵە زياتر لە يەك لتر بۆ ھەر سلندەرێک دەخاتە ناو سيستەمەکە ( عادەتەن لە کاتی سیستەمی دەست پێکردنی ئاگر نەك پلاكی گەرمکەرەوە)، بەڵام ئەگەر سيستەمی ئامانجی ھەڵکردنی پێويستبێت. [ ١ ]\nلە كۆنترین ئۆتۆمبيلى مەكينەى-ديزل، جيا لە ئۆتۆمبيلێكى مەكينەى-بەنزين،کە كارپێكەر بەسادەيى دەست دەكات بە هەڵبونی ئوتومبێلەکەی و مەكينەكە بەخێراى هەيە دەست پێ دەكات. لەجياتى، كارپێكەر پلاكى گەرمکەری چاڵاك كرد بۆ یەکەم جار. ديزلى زوو ' [تهەرمۆستارت] ' جۆر پلاکی گەرمکەرەوە يان بەكار هێنا.\nپێشتر دەبوا ماوەی ٢٠ چركە بوەستی بۆ ئەوەی پلەی گەرمی پێویست بەدەست بێنن و كارپێكەرى ئۆتۆمبيل دەبوايە وەستا با تاکو ٢٠ چركە. لەگەڵ پلاكى گەرمایی ين-سليندەر، چاك بوونى هونەرى ڕووناكيێكى هۆشدارييان گرتەوە لەسەر لێدانەكە تا ماوەى چەند [پرەهيتينگ] نيشان بدات دەبێت بەردەوام ببێت.\nئەم کردارە بە شێوەیەکی ئوتوماتیکی رودەدات کاتێک کارپێکەرەکە سویچەکە دەخاتە شوێنی خۆی یەکسەر پلاكی گەرمکەرەوە دەست دەکات بە گەرمکردنی هەواکە. ئەم كردارە بە ناوی "پلاكی گەرمکەرەوە" يان " پرە-هيتينگ " دەگوترێت\nزۆر ديزلى هاوچەرخ بەشێوەيەكى ئۆتۆماتيكى پلاكى گەرمکەرەوەیان چاڵاك دەكەن كاتێك كارپێكەر ئۆتۆمبيلەكە قفڵ دەكاتەوە يان دەرگاكە دەكاتەوە بۆ ئوتۆمبێلەكە، بەم جۆرە كردارەكە سادە دەكات و كات كورت دەكاتەوە تا چاوەڕوان بكات لەپێش مەكينەكە دەست پێ دەكات.\nبەگوێرەى بۆش: " مەكينەى كۆنتر لەگەڵ [تهەرمۆستارت] پلاكى جۆرجۆر ماوەيێكى گەرمکەرەوەی كۆتايى هات بۆ ٢٠ چركە كە مەکینەی هاوچەرخ بەكارهێنانى دەوروبەرێك ٦ بۆ ٨ چرکە ماوەى گەرميى دووەم و دەستەبەر دەكەن لەدواى گەرمکەرەوە لە ڤۆڵتاجێكى كەم كراوەوە. " [ ٢ ]\nلەپێش هەر هەوڵێک بۆ هەڵبوونی ئوتومبێل.کاتێک بۆ ماوەیەکی درێژ وەستابێت . ئوتومبێلەکە پێویستی بە بڕێکی زۆر سوتەمەنی هەیە بۆ هەڵبوون. چونکە هەواکەی دەوری سارد بوو.\nلەگەڵ هاتنی پلاكی گەرمکەرەوە کارپێکەر پێویستە تەنها ٢ بۆ ٥ چرکە بوەستێت تا هەواکەی گەرمدەکرد . ئینجا کارپێکەر هەر کاتێک بیویستبا دەیتوانی ئوتومبێلەکە هەڵبکات.\nلە هەندێك ئوتۆمبێل، بۆ ئەوەى گوێڕايەڵى بهێڵنەوە لەگەڵ ڕێنماييى دەرچوون، پلاكى گەرمکەرەوە لەوانەيە خێرا بەكار بخرێن لەدواى هەڵبونی مەكينە ،هەروەك بەتواناييى سۆزش زۆر كەم دەكرێتەوە كاتێك مەكينەكە لەخوارەوە پلەى گەرمى بەكار دەخات.\nلەدوای ٢٠ چرکە ماوەى دووەم بردنەسەر، بازووى ئۆتۆمۆبيل بەدەست دەهێنرێت بە كۆونتەر-كلۆكويسە بەکارھێنانی سويچ بۆ داگيرساندنی پلاكی گەرمکەرەوە.پلاکی گەرمکەرەوە دەست بە کار دەکات بۆ گەرمکردنی هەواکە. كارپێكەرەكە دەبێت پاشان داگيرساندنەكە بەئاراستەى ميلى كاتژمێر بەكار بخات بۆ هەڵبوون.\nدەست پێکی گەرمکردنی بزوێنەردەستکاری\nئەگەر ئوتۆمبێلەكە زۆر ڕۆیشتبوو، يان ئەگەر پلەى گەرميى بەهەرچواردەوردا زۆر بوو، "دەبێت چاوەڕوان بكات تا " ڕووناكى بێتە سەر. لە ئەم حالەتە، كارپێكەر لەوانەيە بەردەوام ببێت تا كليلەكە بەكار بخات بۆ هەڵبوون بەبێ ئەوەى چاوەڕوان بكات.\nلەگەڵ هەمیشە سێرمۆستارتەر(Thermostart) ئاگادار دەبێت بۆ ئەوەی کارپێکەر هەرکاتێک ویستی کار بە پلاکی گەرمکەرەوە بکات لە ڕێگەی سویچەکەیەوە.\nبەستنی پلاکی گەرمکەرەوە وەک پێنووسێكى كانزاى كورت دەبێت. دەزوولەی گەرم كردنەکە دەگونجێنرێت بۆ سەرەنوكى. پلاکی گەرمکەرەوە دروست دەکرێت لە ماددەى دڵنیاکراوە، وەكو پلاتين و ئيريديۆم، كە لە ئۆكساندن و پلەی گەرميى بەرز بەرگە دەگرن.\nپلاكی گەرمکەرەوە لە نمونەکانی بزوینەر جياواز دەبن لە مەكينەى ديزلى قەبارەى-پڕ. مەكينەى قەبارەى-پڕ تەنها بەكاریدەهێنن بۆ هەڵبوون(دەست کردن بە ئیش).نمونەکانی بزوینەر پلاكی گەرمکەرەوەی هەر وەک نموونە بەکارهێنا هەروەك بەشێكێكى تەواوكەر لە سيستەمى داگيرساندن بەهۆى كاريگەريى هاندەريى وايەرى پلاتينیۆم.\nبزوینەری سوتانی خولاوەی وانکلدەستکاری\nت.کۆنھۆ ئیت ئەل، لە تۆکیۆوە ، لە رۆژنامەی SAE بە ژمارەی ٧٩٠٤٣٥ (T. Kohno et al, from Toyota, in SAE paper 790435)\nدەڵێت ``كاركردنى ئەرکی کەمی لەسەر بزوینەرى خولاوە`` ئەوە دۆزرایەوە لەلايەن ئەو بە جێگیرکردنی دوو پلاکی سەرەکی گەرمکەرەوە لەگەڵ دەمەوانەکانی ريد تا ڕێ بگرێت بلۆوکی تێكەڵە بۆ جۆگەى هێنانە ناو، ئابووريى سووتەمەنييان باشتر كرد دەوروبەر ٩٪. هەروەها داهێناننامە DE٣٢٠٧٠٥٩، (كارل فراكە)، لە مانگی نیسانی سالی ١٩٨٣ بڵاویکردەوە.\nوەرگیراو لە «https://ckb.wikipedia.org/w/index.php?title=پلاكی_گەرمکەرەوە&oldid=829208»\nدواجار لە ١٣:٣٨ی ٢٥ی ئابی ٢٠٢١ دەستکاری کراوە\nئەم پەڕەیە دواجار لە ١٣:٣٨ی ٢٥ی ئابی ٢٠٢١ نوێ کراوەتەوە.


كوردستان به‌شداری 70یه‌مین پێشانگه‌ی نێوده‌وڵه‌تی كتێبی فرانكفۆرت ده‌كات\nله 70یه‌مین پێشانگه‌ی نێوده‌وڵه‌تی كتێبی فرانكفۆرت له جۆرجیا، ستاندی تایبه‌ت به كتێبخانه‌ی كوردستان ئاماده كراوه، تێیدا سه‌تان به‌رهه‌می كوردی نمایش ده‌كرێن و نووسه‌رانی كوردیش به‌شداری ده‌كه‌ن.\nبڕیاره له 10 تا 14ی ئۆكتۆبه‌ر/ تشرینی یه‌كه‌م، 70 یه‌مین پێشانگه‌ی نێوده‌وڵه‌تی فرانكفۆرت له جۆرجیا به‌ڕێوه بچێت، كه حه‌وت هه‌زار و 500 ستاند بۆ نمایشكردنی كتێب ئاماده كراون، زیاتر له 115 وڵات تێیدا به‌شدارن، هه‌زاران ڕۆژنامه‌نووس و نووسه‌ری جیهانی و وڵاتان ئاماده ده‌بن، له‌و ناوه‌نده‌شدا چوار هه‌زار كۆڕ و وۆركشۆپ و دیداری ڕۆژنامه‌وانی پێشكه‌ش ده‌كرێن.\nله‌م پێشانگه‌یه‌دا ستاندێكیش تایبه‌ت به كتێبخانه‌ی كوردی ئاماده كراوه، كه میوانی ئه‌مساڵ بۆ ستانده كوردییه‌كه "شێرزاد حه‌سه‌ن" نووسه‌ری ناوداری كورده، له‌و پێشانگه‌یه‌دا سه‌رجه‌م كتێب و به‌رهه‌مه بڵاوكراوه‌كانی له‌گه‌ڵ سه‌تان كتێبی تری كوردی نمایش ده‌كه‌ن.\nستاندی كوردی تایبه‌ت كراوه به كتێبه كوردییه‌كانی ته‌واوی ده‌زگه‌ی چاپ و بڵاوكراوه‌كانی كوردستان، كه له ڕۆژانی شه‌موو و یه‌كشه‌می پێشانگه‌كه، چه‌ندان كۆڕ و سیمینار له ستاندی كوردستان پێشكه‌ش ده‌كرێن و نووسه‌ران هه‌ڵده‌ستن به ناساندن و قسه‌كردن له‌سه‌ر به‌رهه‌مه‌كانیان.\nله كۆتادا سه‌رۆكی ئه‌ڵمانیا و دیارترین كه‌سایه‌تییه‌كانی به‌شدار له پێشانگه‌كه‌دا، سه‌ردانی ستاندی كوردی له كتێبخانه‌كه ده‌كه‌ن، قسه له‌سه‌ر به‌رهه‌مه كوردییه‌كان و كاره‌كانیان له ماوه‌ی به‌شداریكردنیان له فێستیڤاڵه‌كه ده‌كه‌ن.\nستاندی كوردستان: هۆڵی 5.1، ستاندی A146، پێشانگه‌ی نێوده‌وڵه‌تی كتێب، جۆرجیا.\nنه‌خشه‌ی گشتی كتێبخانه‌كه.


ئاماری نوێی کۆرۆنا لە سۆران | دەزگاى زارى کرمانجى\nزاری كرمانجی – سۆران :\nد. جەواد مەهدی بەڕێوەبەری سەنتەری کۆنتڕۆڵکردنی نەخۆشییە گوازراوەكانی سۆران رایدەگێنێت لە ئێستادا تووشبوون بەکۆرۆنا زۆر زیادی کردووە و ١٥ نەخۆشیش لە ژێرچاودێریدان و بارو دۆخیان ناجێگیرە.\nجەواد مەهدی بۆ زاری كرمانجی گووتی " ئامارەكانی تووشبوون بەکۆرۆنا بەرزبوونەتەوە، تەنها دوێنێ لەگەڵ ئەوەی پشووش بوو، لەکۆی ١٢٥ پشکنین ٤٧ کەس وەک تووشبووی کۆرۆنا دەستنیشانکراون و کەسێکی خەڵکی چۆمانیش لە سەنتەری کۆرۆنای سۆران بە هۆی کۆرۆنا گیانی لەدەستداوە، تووشبووەکانیش لەو ٤٧ کەسە ٤٦ کەس دانیشتووی سۆرانن، یەکەکیان هی مێرگەسۆرە.\nروونیشکردەوە ئێستا ١٥ نەخۆش لە سەنتەری کۆرۆنای سۆران لە ژێرچاودێردان و بارو دۆخیان ناجێگیرە و پێویستان بە ئۆکسجین و چاودێری بەردەوام هەیە، ئەوانەشی لە لەنەخۆشخانە لە ژێر چاودێریدان هیچیان ڤاکسینیان وەرنەگرتووە، بۆیە داوا لە هاووڵاتییان دەکەین بۆ سەلامەتی خۆیان ڤاکسین وەربگرن.\nگووتیشی : وەک نەخۆشخانەی کۆرۆنای سۆران ئاگاداری هاووڵاتییانی ئیدارەی سەربەخۆی سۆران دەکەین ئەوانەی نەخۆشیان لە نەخۆشخانەی کۆرۆنای سۆران دەخەوێندرێت و لە ژێرچاودێری دابێت، پێویستە نەخۆش یەک هاوەڵی لەگەڵ بێت نەک زیاتر، کاتێک نەخۆش کەسی زیاتری لەگەڵ بێت ئێمە وەک نەخۆشخانە ناتووانین وەک پێویست خزمەتی نەخۆشەکان بکەین و گرفتمان بۆدرووست دەبێت، بۆیە جارێکی تر لە رێگەی زاری کرمانجییەوە داوا لە هاووڵاتییان دەکەین پابەندی ئەو ئاگادارییە بن و لەکاتی هاتنیان لەگەڵ نەخۆش و مانەوەی لە نەخۆشخانە تەنها رێگە بەیەک کەس دەدرێت وەک هاوەڵی نەخۆش لەنەخۆشخانەی کۆرۆنا بمێنێتەوە.


میسی بە فەرمی داوای رۆیشتن لە بەرشەلۆنە دەكات – wazho.net\nمیسی بە فەرمی داوای رۆیشتن لە بەرشەلۆنە دەكات\nئاب 26, 2020\t1003100 جار خوێندراوەتەوە\nبەشێوەیەكی فەرمی لیۆنێل میسی بەهرەمەندی ئەرجەنتینی داوای رۆیشتنی لە ریزی یانەی بەرشەلۆنە پێشكەش بە ئیدارەی یانەكەی كردوە.\nكەناڵی بی ئێن سپۆرت بڵاویكردەوە، یانەی بەرشەلۆنە بە فەرمی داواكارییەكەی میسی بڵاوكردوەتەوە و رایگەیاندوە، ئەستێرە ئەرجەنتینییەكە نامەیەكی ئاراستە كردون و داوای كردوە یانەكە لەم ماوەیەی گواستنەوەی یاریزاناندا بەجێبهێڵێت.\nئەمساڵ سەرەڕای بڵاوبونەوەی ڤایرۆسی كۆرۆنا و راگرتنی چالاكییە وەرزشییەكان بۆ چەند مانگێك، یانەی بەرشەلۆنەش نەیتوانی لەسەرئاستی ناوخۆیی و كیشوەری ئەوروپاش هیچ بە هیچ بكات، لە هەمووی خراپتر دۆڕاندنە گەورەكەی بو (8 بە 2 بەرانبەر بە بایرن میونشن) لە خولی یانە پاڵەوانەكانی ئەوروپادا، هەر بۆیە میسی یەكەم یاریزانە كە ئەو رەوشەی قبوڵ نییە.\nبەگوێرەی ئەو زانیاریانەی میدیای ئیسپانی لە یانەی بەرشەلۆنەوە بڵاویكردوەتەوە، میسی لە رێی فاكسەوە نامەیەكی ئاراستەی ئیدارەی یانەكەی كردوە و داوایكردوە ئەو بەندە لە گرێبەستەكەی نێوانیان كارابكرێت، كە دوای هەر وەرزێك دەتوانێت یەكلایەنە بڕیاری رۆیشتن بدات.\nلە بەرانبەردا ئیدارەی یانە كەتەلۆنییەكە جەختدەكاتەوە، ئەو بەندەی میسی باسی دەكات چەند مانگێكە تەواوبوە، لەكاتێكدا بەهرەمەندە ئەرجەنتینییەكە سورە لەسەرئەوەی رەوشی ئەمساڵ جیاوازە و بەهۆی كۆرۆناوە كۆتایی وەرزی ئەمساڵ زۆر دواكەوتوە و دەكرێت ئێستاش ئەو بەندە كارابكرێت.\nبەگوێرەی گرێبەستی نێوان هەردوولا، هەر كاتێك میسی بیەوێت پەیوەندی لەگەڵ یانەكەی كۆتاییپێبهێنێت، ئەوا دەبێت یانە نوێیەكەی بڕی 700 ملیۆن یورۆ وەك مەرجی هەڵوەشاندنەوەی گرێبەستەكە بدات ئەوكات بەهرەمەندەكەی جیهانی دەستبكەوێت.\nلەگەڵ ئەوەشدا، بواری ئەوە هەیە هەردوولا بگەنە رێككەوتن و لیۆ بە رێككەوتن بچێتە دەرەوەی كامپ نو، هەروەك بڕیاری كۆتاییشی داوە، كە چیتر ئامادەی هیچ مەشق و راهێنانێكی تیمەكە نابێت بە سەركردایەتی رۆناڵد كۆمانی هۆڵەندی، كە دوا دیداریان زۆر خراپ بوە و میسی پێیوتوە “بەردەوام نابم”.\nتائێستا یانەكانی ئینتەرمیلان، مانچستەر سیتی و پاریس سان جێرمان نزیكترین یانەن بۆئەوەی میسی لە باوەش بگرن، گەڕانەوەشی بۆ ئەرجەنتین یەكێكە لە ئەگەرەكان، بەڵام پێدەچێت زۆر بەهێز نەبێت.\nلیۆی بەهرەمەند، لە 24ی حوزەیرانی ساڵی 1987 لە رۆزاریۆی ئەرجەنتین لەدایكبوە و لە ساڵی 2004وە لە پلە یەكی بەرشەلۆنە یاری دەكات و لە ساڵی 2005یشەوە بە درێسی ئەرجەنتینەوە دەردەكەوێت و هەموو شتێكی بۆ یانەكەی و خۆی كردوە و زۆرینەی نازناوەكانی چنیوەتەوە، بەڵام كاروانی وەرزشی لەگەڵ تانگۆی ئەرجەنتینی گەش نییە و هیچ وای بۆ جەماوەری هەڵبژاردەی وڵاتەكەی نەكردوە.\nPrevious به‌تۆمه‌تی ده‌ستدرێژی بۆ سه‌ر ده‌یان كچه خوێندكار كه‌سێك ده‌ستگیركرا\nNext مەسرور بارزانی: هەرێمی كوردستان بە كەمتر لە 5%ی بودجەی گشتیی عیراق بووژایەوە


هەواڵ / کوردستان :: 16/07/2019 :: 167 جار بینراوە\nهەڕەشەی دەستپێکردنی خۆپیشاندان دەکرێت\nخانەنشینان دژی پێنه‌دانى مووچه‌كانیان خۆپیشاندان ده‌كه‌ن\nله‌مه‌رزێكى نێوان هه‌رێم و ئێران خۆپیشاندانه\n(ئەمڕۆ سێشەممە 16ی تەمموزی 2019) یەکێتی کەمئەندامانی کوردستان بەنوێنەرایەتی زیاتر لە 100 هەزار کەمئەندامی لەبەردەم سەرۆکایەتی ئەنجومەنی وەزیران گردبوونەوە و داوای چارەسەرکردنی کێشە و گرفتەکانیان دەکەن.\nسامان حسێن، لێپرسراوی گشتی یەکێتی کەمئەندامانی کوردستان لە کۆنگرەیەکی رۆژنامەوانیدا رایگەیاند: زیاتر لە 150 رۆژە موچەی هەزاران کەمئەندام بەبیانووی تەواو نەبوونی کاری لیژنە پزیشکییەکان راگیراوە و داواکارین ئەو مووچانە بەزووترین کات بگەڕێندرێنەوە بەهەر (5) مانگەکەوە، هاوکات داوای گێڕانەوەی سەرجەم مووچە فەوتێنراوەکانیش دەکەن.\nوتیشی: "پێویستمان بە دابینکردنی کورسی کەمئەندامی، کورسی توالێت و دارشەق و پێداویستی بزیشکی هەیە".\nلێپرسراوی یەکێتی کەمئەندامانی کوردستان جەخت لەوەش دەکاتەوە: هەرچی زووە دیداری چاوپێکەوتنیان لەگەڵ سەرۆکی حکومەت و جێگر و بەشێک لەبەرپرسانی پەیوەست بەگرفتەکنیان بۆ رێکبخرێت و لە نزیکەوە کێشەکانیان ئاڕاستە بکەن.\nلای خۆشیەوە سەردار کاکەئەمین، بەرپرسی ئیدارەی ئەنجومەنی وەزیران رایگەیاند: "یاداشتی کەمئەندامان دەگەیەنن و داواکارییەکانیان بۆ بەرزدەکەنەوە".


تکایه کچه گه نجه کان ئه م بابه ته بخویننه وه! - سوزی میحراب\nخانه/خانواده/تکایه کچه گه نجه کان ئه م بابه ته بخویننه وه!\nتکایه کچه گه نجه کان ئه م بابه ته بخویننه وه!\nســــۆزی میــــحڕاب ارسال ایمیل 11 آبان 1393\n1 918 خواندن این مطلب 6 دقیقه زمان میبرد\nفقط دختران جوان بخوانند!!\nکچێک دەیەوێت خۆی بکوژێت به ڵام ماموستایه ک قوتاری ده د ات ! (داستان)\nروداوێکی پرله ده رس و عیبره ت بو گه نجه کانمان ، تکایه تا کۆتایی بیخوێنه وه\nماموستا فەرمان خەرابەیی\nخوشک و برایانی بەرێزم ئەوە چیرۆک نیە بەڵکو ژیانی کچێکە کە بڕیاری خۆ کوشتن دەدات، بەڵام خوا فەزڵی له‌گه‌لَ ده‌کات کە هەرگیز بەندەی خۆی لە بیر ناکات، خوا هیدایەتی دەدات و ژیانێکی نوێ دەست پێ دەکات.. با ئیَمه‌ش په‌ند له هه‌لَه‌ی ئه‌وانه‌ی پیَش خۆمان وه‌رگرین، چونکه ئه‌وانه بون به وانه بۆ ئیَمه.. لە ڕێگای فەیسبوکەوە کچێک نامەیەکم بۆدەنێرێت و دەڵێت:\nتیَبینی: ئه‌م گفتوگۆیه به یه‌ک جار ئه‌نجام نه‌دراوه، به‌لَکو له ماوه‌ی دو مانگ نامه‌کان نیَوانیان هه‌بوه .\n# چۆنی مامۆستا گیان بئ زه حمەت من ۵ ساڵه لەگەڵ کورێکم ، زۆرخۆشمدەوێت، چەن جاریش چومە تە دەرێ لەگەلی، بەلام ئه و ئیستا منی ناوێ! چیبکەم؟ توشی هەڵە بوومە لەگەڵی؟! قوربانت بم مامۆستا چیبکەم؟ پێم بلێ تخوا؟ جوابم بدەوە قوربانت بم ، خەریکە شێت دەبم!\nماموستا : علیک السلام\nخوشکم ، یەکەم تۆ هەڵەت کردوه لەبەر ئەوەی کەسێک کەسێکی خۆشبوێت دەیکاتە هاوسه ری خۆی و دەیخوازێت… ۵ ساڵ خۆشەویستی نیشانەی راستگۆی کابرا نیە..! ئەگەر راستگۆ بایە دەیخواستی نەک ئەوەی کاتت پێ راببێرێتَ..! پاشان هۆکاری چییە لێت تورە بوە؟ لەبەر چی؟ ۳۱ مارس\n# هەمووکات بەهانەم پێ ئەگرێ بێ ئەوەی هیچ شتێکی خراپم کردبێت\nماموستا : خوشکم تەمەنت چەندە؟\n# ۲۶ سال ، هه میشه ئەهات و ئەیوت شو بکەی ئەتکوژم که چی ئیستا ئەلێ تۆ برۆ شوبکە و نامهه ویی! هەر ئەلێ بواری ئە ماددیم تەواو نیە .\nماموستا : خوشکم ئاخر چیت پی بلیم!!\nباشە بۆ ئاوا ساویلکەی ؟ ئەو تۆی ناوێت ؛ جەستەتی تۆی دەوێت!\n# قوربانت بم ، چیبکەم ؟ وتم خۆم ئەکوژم ، ئەلێ چیت پێخۆشە بیکە !\nجەستەی چی کوا جەستەم ماوە هەموم دا بەو؟!\nماموستا : ئایا سەربەرزی لێستاندوی؟ مەبەستم پاکیزییە؟\n# گەر بلیم کچم ڕەنگە ڕاست نەبێت.. کردومی بە ژن بەڵام کەس نازانێ\nماموستا : ئەی خوایە.. یەک دەققە با مێشکم پشویەک بدات\n# ئاخر ئەوەیە منی ویران کردوە زۆر بیزارم\nماموستا : خوشکم باوک و دایکت ماوە ؟باسی عائلەکەت بکە\nچەند بران ؟\n# بە لی دایکم ماوە باوکم ۳ سالە مردوە ۴ براشم هەیە.\nماموستا : تۆ لە هەولیری یان سلیمانی؟\n# لە هەولیرم ، تەنیا رێگەکم پی بلێ بیکەم تخوا یارمەتیم بە\nماموستا : خوشکم هەرگیز بیر لە خۆ کوشتن نەکەی هەموو شتیک چارەی هەیە\n# ته حه ممولی هیچم نه ماوە.. کام رێگە لە کاتیک هەمو دژم بن ئیتر کوا رێگەو چارە؟\nماموستا : ئەوە ژمارەی منە (؟؟؟؟؟؟) کاتێکی گونجاو ته له فونم بو بکە ، هەرچی بە من بکرێت بە چاوان ، تۆش دەبێت بە عاقلی رەفتار بکەی .\n# باشە من چیبکەم گەر بۆ ئەم کورە نەبم نابێت شوبکەم ؟\nهەرچی وتت ئەیکەم تەنیا ڕزگارم بیت\nماموستا : باشە براکانت بزانن چی دەبیت؟\nماموستا : هاوار بەماڵم ! لە کوشتن زیاتر چیتر ناکەن\nماموستا : خوشکم چی بە من بکرێت درێغی ناکەم .\n# چیبکەم یا ئەبێ بۆ ئەو کورە بم کە منی ناوێ ئیستا ! یا ئەوهتا ئە ئەبێ بمرم ! هەر ئەم دوو رێگەیەم هەیە !\nماموستا : تۆ چۆنی ؟ نویژ دەکەی ؟ پۆشاکت چۆنە ؟ ڕٍاست بلێ ، سفوریش – بێ حیجاب – بیت من هەر یارمەتیت دەدەم؟\n# نویژ ئەکەم بەلام سفورم – حیجابم نیه –\nماموستا : باشە تۆ کاتێکی گونجاو ته له فونم بۆ بکە ئەگەر وەلامم نەداوە نامە بنیرە\n# خۆم نامە ئەنێرم\n# چیت بۆ من کرد؟ رێگەکم بۆ بدۆزەرەوە ته حه ممولم نەماوه بەخوا بیزاربووم\nماموستا : سه لام\nئەو کورە ته له فونی بو کردی؟\n# ئەو رۆ ته له فونی کرد بۆم وتی وازم لیبنە!\nماموستا : چۆن وا بە ئاسانی.. پێی بلێ کارەکە وا ئاسان نیە تۆ گەورە ترین شتی منت بردوە کە کچێنیە دەبیت بێی داوام بکه ی ؛ ئەگەر نا شکایه تت لێ دەکەم..\n– خوشکم ڕێگا چارەکەت: رۆژیک بچۆ بۆ لای دایکی ئەو کورە هەموو شتی بۆ باس بکە با دایکیشی بێتە لای دایکت داوات بکات ، ئەگەر دایکت رازی بو باشە ، ئەگەر نا با بۆی باس بکات کە تۆ حالت ئاوایە ، ئاوا روی داوە ، پێی بڵێ ئەگەر کچەکەت و کورەکانت خۆشدەویت با کیِشە دروست نەبیت ، بیدەنێ .\n# فکرەکی باشە وائەکەم ، ئەمرۆ ئەچمە لای دایکی پێی ئەلیم ، رەنگە سودی هەبێ ، بیرم لەمە نەکردۆتەوە ، ئەبی سەر بگرێ ، وائەکەم ، ئەچم… ئیتر خوابزانی چی دەبێت ؟!\nئەشترسم دایکی هەرەشەم لی بکا یا قسەو جنێوم پێ بدات ؛بەلام هەر پێی ئەلیم ته حه ممولی هیچم نه ماوه ، ئەوە چاکترین رێگەیە قوربانت بم مامۆستا گیان سوپاس!\nماموستا : لە هەموو ئەنجامەکان ئاگادرم بکەوە\n# مامۆستاگیان ! رەببی قوربانت بم ، چیت وت وام کرد ؛ دایکی کورەکە زۆر باشبو پێی وتم هیج مەترسە ، بۆمنی لێگەرێ ، دواتر پەیوەندیت پێ ئەکەم ، وتی تۆ بوکی منی ! ژنێکی زۆر بە دین بو، وتی تۆ کچی منی ؛ ناهێلم ئابڕوت بچێ دوعام بۆ بکە تخوا\nماموستا : خوا ئاسانی بکات بۆت.. پەیوندیم پێوە بکە و لە کۆتا ئەنجامیش ئاگادارم بکەوە\nماموستا : سه لام ، چۆنی ئه خباری تازەت؟\n# ئێستا باشم عەسر دایکی کورەکە دێت بۆ مالمان لەگەل دایکم قسە ئەکات\nماموستا : باشە خیر دەبیت ، لە هەوالی خۆش ئاگادارم بکەوە\n# مامۆستاگیان ! دڵم خۆشە ! دایکم وتی شو ئەکەی بەو؟ وتم :بەڵێ ، دایکی کورەکە هات ئەمرۆ قسەی کرد لەگەل دایکم ، باسی زۆر شتی بۆ دایکم کرد.. مامۆستا چیت بۆ بکەم پێم بڵێ قوربانی خوابم قوربانی تۆش بم!\nهەست بە گوناحی زۆر ئەکەم زۆر پەشیمانم لە هەمووشتێ خوایەگیان یارمەتیم بە\nماموستا : خوشکم ئەوە خوا دەرگای خیری لێکردیەوە ، تۆش خوا لە بیر مەکە ئەگەر نویژ ناکەی دەست پێبکە و خۆت داپۆشە ، ژیان لەگەل خوا خۆشە و بە دیندارییەوە جوانە\n# نویژ ئەکەم مامۆستاگیان ، وا دەکەم ، پێم بڵێ چیت بۆ بکەم ؟ ئامادەم بۆدانەوەی چاکەکەتان.\nماموستا : من هیچم ناوێت ئەرکی سەر شانمە خوشکم\n# قوربانت بم مامۆستاگیان سوپاس\nماموستا : لە ئەنجامی کۆتایی ئاگادارم بکەوە !\n# بەسەر هەر دوچاوانم.\n# قسەیه کی خۆشت پێ بڵێم ! ئەمشە و مالی کورەکە لە ماڵمان بوون ؛ ئیتر هەموو شتێ بە دڵی من ئەروا ، چەندە دڵ خۆشم ! خوا پشتی منی گرت،مامۆستا تخوا ئەمەوێ شتێکت بۆ بکەم بۆ ئه وەی چاکەی تۆ بدەمەوە ، دەبی چیت بۆ بکەم قابیلی تۆ بێت ؟ مامۆستاگیان قوربانت بم تۆ چی بووی بۆ من پەیدا بووی؟! فریشتە بووی سوپاس بۆ چاکەکانت خوای گەورە بۆتی قەرە بوو کاتەوە .\nماموستا : الحمدلله زۆرم پێ خۆشبوو تەنها دوعام بۆ بکە.\n# سه لام مامۆستاگیان ! قسەکی خۆش ! سێ شەم مارە ئەکرێم دوعای خێرم بۆ بکە سەرکەوتووبم ، ژیانم بگۆرێ بۆ خۆشی.\nماموستا : پیرۆزه خوشکم ، که ماره کرای ئاگادارم بکه‌وه..\nیاره‌ببی خوا ژیانت پرله خۆشی بکات.. خوشکم هه‌رگیز خوات له بیر نه‌چێت که ده‌رگای خێری لێ کردیه‌وه.\n# مامۆستاگیان تەنیا ماوە دوباڵ بگرم و بفرم.. هەرگیز جارێکی ترکارێک ناکەم خوا رقی لێم بێت ، لەوە رزگارم بوو ئیتر هەست ئەکەم ژیانێکی ترچاوەرێم دەکات!!\nماموستا : له‌مه‌ودوا ده‌بێت ژیر بیت ، ماڵی پیاوه‌که‌ت راگری و ژیانێکی باش ده‌ست پێبکه ی.\n# انشالله مامۆستاگیان ، خواپاداشتی چاکەکانت بداتەوە ، سوپاست ئەکەم .\nماموستا : خوا سه‌ربه‌رزت بکات بۆ کاری خێر، ئامین.\n# ئامین مامۆستاگیان بەهۆی تۆوە بوو ، ئەمە بیرکردنەوە جوانەکەی تۆبوو بۆمن .\n# سلاو مامۆستاگیان قوربانی تۆ بم ، بەڵێ مارە کرام ، سوپاسگوزارم ، ئەوەندە دڵخۆشم تەنیا ماوە بال بگرم ! دوعای خێرم بۆ بکە لە یادم نەکەی !\nماموستا : الله یبارک فیک اختی یاره ببی خوا به‌رده‌وام دڵخۆشت بکات ؛ منیش به‌راستی دڵخۆشم.\n# سوپاست ئەکەم مامۆستاگیان خوا بم کات بە قوربانی تۆ !!\nسوپاست ئەکەم بە گیان قەرزداری تۆم !\nماموستا : تۆ هه‌ڵه‌یه‌کی زۆر گه‌وره‌ت کرد، به‌ڵام ته‌وبه‌ی له‌سه‌ربکه و داوا بکه خوا خێر بێنێته رێگات .\n# وا ئەکەم ئیتر ژیان گۆراوه ، کچەکەی جاران مرد ، ئیتر کچێکی ترم\nهەر کێشەوبەس ؟! دەبایە بمردبام!\nماموستا : ئه‌گه‌ر ئه‌و زه‌واجه رێک نه‌که‌وتایه ئه‌وکات تۆ توشی کێشه‌ی زۆر گه‌وره ده‌بوی..\nروخسه‌ت ده‌ده یی ئه‌و گفتوگۆیه‌ی نیوانمان له کتێبه‌کانم به‌کار بهێنم یان له فه‌یسبوک؟\nتا خه‌ڵکی سودی لێ ببینێت و توشی هه‌له‌ی ئاوا نه‌بن.. ئاماژه به ناوت ناکه‌م؟\n# بەڵێ با زۆر کەس و کچی وەک من سودی لێ وەرگرن و ببێت بە پەند بۆیان !\nماموستا : ئامۆژگاریت چیه بۆ کچان؟ ئه‌ی چی به کوران ده‌ڵێی؟\n# بە هیچ جۆری عاشق نەبن ، گەرنا وەک منیان بەسەر دێت، جگە لەوەش باوی خۆشەویستی نەماوە ، گەر کورێک بەراستی کچێکی بوێت ئیتر با بچێ داوای کات ؛ نەک وەک من وێران بێت، کە لە کۆتایی هێنان بە ژیانی خۆم گەرامەوە ، بە هیچ جۆرێ بۆ چرکەیه ک نەچنە دەرەوە لەگەل هیچ کورێک ، گەرنا توشی ئەو چارە نوسەی من دەبن!! باوەر بە قسەی شیرنی هیچ کورێک نەکەن ؛ چونکە پەشیمانی لە دوایە..\nقسەم زۆرە ناخم پڕە ؛ بەڵام ئیتر سوپاس بۆخوا کۆتایی هات !\nقسەم زۆر زۆرە بەلام ئەمەندە بەسە !\nچونکە ئەوکارە جکە لە نەفرەتی دونیا بەر نەفرەتی خواش ئەکەوێت ، وێرانی و سەر شۆری بۆ بنەمالەکەم ئەمایەوە !\nقور بەسەری خانەوادەکەم ئەبوو! رەنگە ئەوان بە هۆی منەوە توشی هەزارەها ناخۆشی و سەر شۆری بونایە !\nمامۆستا خۆشت ئامۆژگاری بنوسە بۆ کچانمان ؛ با وەک من ساویلکە و نەزان نەبن\nتکایە بڵاوی بکەوە با خوشک و برایانمان پەند وەرگرن\nـــــــــــــــــــــــــــــــــــــــــــــــــــــ کۆتای هات ـــــــــــــــــــــــــــــــــــــــــــــــــــــــــ\nبراتان/ فەرمان خەرابەیی\nمنبع : ئیسلام پیک\nنامه ای به خود\n12 آبان 1393 در 9:25 قبل از ظهر\nامیدوارم دختران جوان و سالم ما از این داستان عبرت بگیرند ، ممنون از اینکه به فکر نسل سرگردان و جدید هستید


Home›هەواڵ›کوردستان›وردەكاری چۆنیەتی وەگرتنی گەنمی جووتیاران بۆ ساڵی داهاتوو لە لایەن وەزارەتی كشتوكاڵەوە ئاشکرا دەکرێت\nڕۆژی 10ی ئابی ئەمساڵ پڕۆژەی بە بازاڕكردنی گەنمی جووتیارانی هەرێمی كوردستان لەنێوان وەزارەتی كشتوكاڵ و سێ كۆمپانیادا واژوو كرا، بەپێی پڕۆژەكەش لەساڵی داهاتووەوە 500 هەزار تەن گەنم جوتیارانی هەرێم لەلایەن كەرتی تایبەتەوە دەكڕدرێت، ئەمڕۆش لەسەر ئەم پرسە ئەنجومەنی وەزیرانی هەرێمی كۆبوونەوە لە كۆبوونەوەكەدا باسی چۆنیتەی پرۆژەكە و گرینگی پرۆژەكە كراوە حكومەتی هەرێمیش تەواوی پاڵپشتی خۆی بۆ پرژەكە خستۆتە روو.\nحسێن حەمە كەریم وتەبێژی وەزارەتی كشتوكاڵ و سەرچاوەكانی ئاوی حكومەتی هەرێمی كوردستان بە SNNی راگەیاند: پرۆژەی بە بازاڕكردنی گەنمی جووتیاران پڕۆژەیەكی ستراتیژیە، لە قۆناغی یەكەمدا 500 هەزار تەن گەنمی جوتیاران لەلایەن كەرتی تایبەت دەكڕدرێتەوە و بۆ ساڵێك بە هەموو جۆرەكانی، ساوەر، بڕوێش، گەنمە كوتاو بەرهەمەكانی تری لێ دروست دەكرێت، هەروەها هاوردەكردنی هەموو ئەو بەرهەمانەش قەدەغە دەكرێن.\nوتیشی “لە ئێستادا دەستكراوە بە ئامادەكارییەكان بۆئەوەی بتوانین لە ساڵی داهاتوو ئەو بڕە گەنمەی دیاركراوە لە جووتیاران وەربگیرێت و كۆمپانیاكانیش لە ئێستادا سەرقاڵی دروستكردنی سایلۆ و ئاشەكان بۆ ئەوەی بتوانن كاتێك گەنمەكانیان وەگرتن راستەوخۆ دەست بە كاركردن بكەن”.\nهاوكات پەیامنێری snn لە هەولێر رایگەیاند لە كۆبوونەوەی ئەمڕۆی ئەنجوومەنی وەزیرانی هەرێم كوردستان یەکێك لە تەوەری كۆبوونەوەكە پەیوەست بووە بە پرسی بە بازاركردنی گەنمی جووتیاران بۆ ساڵی داهاتوو لە كۆبوونەوەكەدا بێگەرد تاڵەبانی وەزیری كشتوكاڵ و سەرچاوەكانی ئاوی هەریمی كوردستان بە وردیە باسی پرۆژەكەی بۆ ئامادەبوان كردوە سەرۆكی حكومەت و جێگری سەرۆكی حكومەت ئەوەیان دووپات كردۆتەوە ئەوان لەگەڵ هەموو جۆرە پرۆژەیەكن كە خزمەت بە جووتیاران بكات و بۆ ئەو پرۆژەیەش تەواوی پشتویانی خۆیان دوپات كردۆتەوە، بەپێی زانیارەكانیش لە كۆبوونەوەكەدا جەخت لەسەر زوو تەواو كردنی ئامادەكارییەكان كراوەتەوە بۆ ئەوەی لە سەرتایی پێگەیشتنی بەرهەمی جوتیاران راستەوخۆ پڕۆژەكە بكەوێتە كار.\n“ئه‌مریكا ده‌یه‌وێت ئه‌و كه‌سه‌ى ده‌بێته وه‌زیرى سامانه سروشتییه‌كانى هه‌رێم شاره‌زاى غازى سروشتى ...


لەسەر بەکارهێنانی ئۆتۆمبێلی حکومەت بۆ پێشوازی لە ڤاینەرێک فڕۆکەخانەی هەولێر ڕونکردنەوە دەدات – کوردی – RojNews.News\nلەسەر بەکارهێنانی ئۆتۆمبێلی حکومەت بۆ پێشوازی لە ڤاینەرێک فڕۆکەخانەی هەولێر ڕونکردنەوە دەدات\n22/10/2021 - 3:58:23 pm\nدوای ئەوەی ئۆتۆمبێلێکی وەزارەتی گواستنەوەی حکومەتی هەرێمی کوردستان بۆ پێشوازی لە گەنجێکی ڤاینەر بەکارهات و بڵاوبونەوەی ڤیدیۆکە لە تۆڕە کۆمەڵایەتیەکان کاردانەوەی لێکەوتەوە و فڕۆکەخانەی هەولێر ناچاربوو روونکردنەوە بدات.\nبەڕێوەبەرایەتی گشتی فڕۆکەخانەی هەولێر لە روونکردنەوەیەکدا دەڵێت: یەکێک لە ئۆتۆمبێلەکان کە تابلۆی وەزارەتمان (وەزارەتی گواستنەوە وگەیاندن) لەسەرە بە هەڵسوکەوتێکی کەسی وبەبێ ئاگاداری ئیدارەی فڕۆکەخانە لە لایەن یەکێک لە شۆفێران لە پێناو ئەنجامدانی کاری شەخسی بەکارهێنراوە بەدەر لە یاسا و رێنمایی.\nئەوەش دوای ئەوەهات کە بە ئۆتۆمبێلێک کە ژمارەی وەزارەتی گواستنەوەی لەسەرە، لە پێشوازی ڤاینەرێک بە ناوی حەمە جەرگە بەکارهات و ڤیدۆکەش لە تۆڕە کۆمەڵایەتیەکان کاردانەوەی زۆری لێکەوتەوە.\nئەو گەنجە کە ڤیدیۆ بۆ تۆڕە کۆمەڵایەتیەکان بەرهەم دەهێنێت، لەلایەن دۆست و هەوادارەکانیەوە پێشوازی لێ دەکرێت، فڕۆکەخانە دەشڵێت: وەزارەتى گواستنەوه و گەیاندن وبەڕێوەبەرایەتی گشتی فرۆکەخانە بە پێ یاسا بەدواداچون ولێکۆڵینەوە لەم بابەتەکە دەکەن و رێکارە یاساییەکان دەگرنە بەر بەرامبەر ئەم هەڵسوکەوتە نەشیاوە و لە یاسا دەرچوونەی فەرمانبەری سەرپێچیکار.


هەواڵ / کوردستان :: 19/02/2019 :: 455 جار بینراوە\nسەرچاوەیەک لە رێکخراوەکانی داکۆکیکردن لە مافی ژنان رایدەگەیەنێت: ھەوڵدراوە خانەی داڵدەدانی سلێمانی بسوتێنرێت، بەڕێوەبەری چاودێری کۆمەڵایەتی سلێمانیش دەڵێت: "داڵدەدراوەکان توڕەبوون و ویستویانە ئاژاوە بنێنەوە".\nسەرچاوەیەک لە رێکخراوەکانی داکۆکیکردن لە مافی ژنان کە نەیویست ناوی بڵاوبکرێتەوە بۆ دواڕۆژ وتی: "پاشنیوەڕۆی ئەمڕۆ سێشەممە ھەوڵێک دراوە لەڕێگەی ھاویشتنی ئاگرەوە بۆ ناو بیناکە ئاگر بەربدرێت لە خانەی داڵدەدانی سلێمانی و بسوتێنرێت".\nئەو سەرچاوەیە ئاماژەی بەوەشداوە: ھەوڵەکە سەری نەگرتووەو توانراوە لەلایەن چاودێرانی خانەکەوە ئاگرەکە کۆنترۆڵ بکرێت.\nبەڕێوەبەری چاودێری کۆمەڵایەتی سلێمانی ڕایدەگەیەنێت: ڕوداوەکە بەھۆی پابەندنەبوون بووە بە ڕێنمایەکانی خانەی داڵدەدان لەلایەن ئەو کەسانەی لەوێ داڵدەدراون.\nعومەر گوڵپی، بەڕێوەبەری چاودێری کۆمەڵایەتی سلێمانی بە دواڕۆژی ڕاگەیاند: ئەو کێشەیە بەھۆی پابەندنەبوونی یاساکانی خانەی داڵدەدان بووە لەلایەن ئەو کەسانەی کە لەوێ داڵدەدراون و مۆبایلیان بەکارھێناوە کە بەپێی یاسای خانەکە و سەلامەتی خۆیان نابێت مۆبایلیان پێبێت، ھەربۆیە مۆبایلەکانیان لێسەندراوە، دواتر داڵدەدراوەکان توڕەبوون و ویستویانە ئاژاوە بنێنەوە، بۆیە ھەموو شتێک چارەسەرکراوە.\nلای خۆشیەوە رێکان جەمال، وتەبێژی بەرگری شارستانی سلێمانی بەدواڕۆژی وت: "تەنیا مێزێکی نانخواردن لەبیناکە سوتاوە، پێش گەیشتنی تیمەکەی ئێمە بۆ شوێنی ڕوداوەکە، کارمەندەکانی خۆیان ئاگرەکەیان کۆنترۆڵکردووەو کوژاندویانەتەوەو ھیچی دیکە ڕوینەداوە".\nخانەی داڵدەدان تایبەتە بەو ژنانەی کە لە کەسوکاریان ھەڵدێن و ھەڕەشەی کوشتنیان لێدەکرێت و کێشەی گەورەی کۆمەڵایەتیان ھەیە.


وشداری دانی حەشدی شەعبی بە ئەمریکا لە بارەی بەرەوام کردنی ھەنگاوە تێکدەرەکانی لە عێراق دا - SAHAR KURDISH (Sorani)\nAug 22, 2019 15:48 Asia/Tehran\nحەشدی شەعبی لە بەیاننامەیەک دا دەوڵەتی ئەمریکای بە بەرپرسی ڕووداوەکانی ئەم دواییەی بنکەسەربازییەکان لە عێراق زانی.\nمیدیاکانی عێراق شەوی چوارشەممە باسی ڕوودانی تەقینەوەو ئاگرکەوتنەوە لە ھەماری چەک و تەقەمەنیی حەشدی شەعبی لە بنکەی ئاسمانیی بەلەد لە پارێزگای سەلاحەدینیان کرد.\nبە پێی ڕاپۆرتی کەناڵی تەلەفزیۆنیی سومریەنیوزی عێراق، ئه‌بومه‌هدی موهه‌ندیس، جێگری سه‌رۆکی ده‌سته‌ی حه‌شدی شه‌عبی له به‌یاننامه‌یه‌کدا به‌رپرسیارێتیی بۆردومانکردنی باره‌گاکانی حەشدی شەعبیی خسته‌ئه‌ستۆی ئه‌مریکا و رایگه‌یاند :دوژمنانی عیراق دوباره پیلان به‌شێوازی جیاجیا بۆ به ئامانجکردنی هێزه‌کانی حه‌شدی شه‌عبی دەگێڕن و ئه‌مریکا که هاوکاربووه له هێنانی گروپه تیرۆرستییه‌کان بۆ عیراق و ناوچه‌که، ئێستا به‌جۆرێکی دیکه سه‌روه‌ریی خاکی عیراق ده‌به‌زێنێ و حه‌شدی شه‌عبی ده‌کاته ئامانج.\nموهه‌ندیس لەو باوەڕەدایە که گێچه‌ڵه‌کانی ئه‌مریکا به حه‌شدی شه‌عبی، دوای سه‌رکه‌وتنه گه‌وره‌کانی ئەم ڕێکخراوەیە به‌سه‌ر داعش و چه‌سپێندرانی وەک هێزێکی فه‌رمی و یاسایی له‌لایه‌ن سه‌رۆک وه‌زیرانەوە پەرەی سەندووەو ئه‌مریکا به سه‌پاندنی سزا به‌سه‌ر که‌سایه‌تییه‌کانی حه‌شدی شەعبی و بۆردومانکردنی باره‌گاکانی له پرۆسه‌ی تایبه‌ت و به فڕۆکه‌ی نوێ، خەریکی گێچه‌ڵکردنە بەم ڕێکخراوە تێکۆشەرە.\nئه‌بومه‌هدی موهه‌ندیس رایگه‌یاندوه که زانیاریی پشتڕاستکراوه‌یان لایه، ئه‌مساڵ ئه‌مریکا چوار فڕۆکه‌ی بێفڕۆکه‌وانی ئیسرائیلیی له‌رێگه‌ی ئازه‌ربایجانه‌وه خستوه‌ته‌ناو هێزه‌کانی خۆی و له فڕین به‌سه‌ر باره‌گا سه‌ربازییه‌کانی عیراقدا به‌شداریی پێکردوون.\nناوبراو ئه‌وه‌شی راگه‌یاندووه که حه‌شدی شه‌عبی زانیاریی دیکه و نه‌خشه و تۆماری سه‌رجه‌م ده‌رچون و نیشتنه‌وه‌ی فڕۆکه‌کانی ئه‌مریکای لایه و ده‌زانێت چ کاتێک به‌سه‌ر عیراقدا فڕیون.\nجێگری سه‌رۆکی ده‌سته‌ی حه‌شدی شه‌عبی هۆشداری له قۆناغی داهاتووش ده‌دات و ده‌ڵێت به وردی ئاگادارن که پلان بۆ کوشتنی ئه‌و که‌سایه‌تییه جیهادییانه داڕێژراوه که پشتیوانی له حه‌شدی شه‌عبی ده‌که‌ن.\nئه‌بومه‌هدی موهه‌ندیس وشداریشی داوە کە، ئه‌وه‌ی رویدا له ئه‌ستۆی ئه‌مریکایه و ئه‌وه‌ش له ئەمڕۆوه روو بدات هه‌ر ئه‌مریکا لێی به‌رپرسه، ئێمه‌ش جگه‌له بژارده‌ی به‌رگریکردن له خۆمان و چه‌که‌کانمان، هیچی دیکه‌مان له‌به‌رده‌ست نییه و چاوه‌ڕوان بووین تا لێکۆڵینه‌وه‌کان ته‌واو ببن و له‌مه‌ودوا به چه‌کی پێشکه‌وتوتر به‌رگری له خۆمان ده‌که‌ین."\nجێگای ئاماژەیە رۆژی سێشه‌ممه ٢٠ی ئابی ٢٠١٩به‌ڕێوه‌به‌رایه‌تیی به‌رگریی شارستانیی عیراق رایگه‌یاند ئاگرێک له جبه‌خانه‌یه‌کی سه‌ربه هێزه‌کانی حه‌شدی شه‌عبی که‌وتوه‌ته‌وه و هۆکاره‌که‌ش رودانی ته‌قینه‌وه‌یه‌ک بووه له‌ناو جبه‌خانه‌که‌دا که ده‌که‌وێته نزیک بنکه‌ی ئاسمانیی به‌له‌دەوە.


کوردیپێدیا - عوسمان دورموش - عەلیشێر هەبوون\n✌ عوسمان دورموش - عەلیشێر هەبوون | پۆل: شەهیدان | زمانی بابەت: 🏳 کوردیی ناوەڕاست\nعوسمان دورموش - عەلیشێر هەبوون\nنازناو: عەلیشێر هەبوون\nناوی تەواو: عوسمان دورموش\nناوی دایک و باوک: مریەم – عەلی\nبەروار و شوێنی شەهیدبوون: 13-07-2020- جودی\nعەلیشێر لە ساڵی 1997 لە ناوچەی سلۆپی سەر بە شاری شرنەخ لەدایک بووە و لە نزیکەوە زوڵم و ستەمی دوژمنی بینی. هەڤاڵ عەلیشێر لە ساڵی 2014 بەشداری لە ریزەکانی ئازادیدا کرد، لە ماوەیەکی کورتدا بوو بە شەڕڤانشەڕڤانێکی ژیر. هاوڕێ عەلیشێر لە سەر هێڵی شەهیدە قارەمانەکان و بە دروشمی 'تەسلیمبوون مرۆڤ بەرە خیانەت دەبات، خۆڕاگریش بەرەو سەربەرزی' تا دوایین گوللەی شەڕی کرد.\n1. 👁 لە خواکورک و جودی 4 سەرباز سزا دران و سەنگەرێکیش لەناوبرا\n📅 رۆژی کۆچی دوایی: 13-07-2020\n➕ ئەم بابەتە لەلایەن: (رۆژ هەژار)ەوە لە: Jul 20 2020 11:15AM تۆمارکراوە\n👌 ئەم بابەتە لەلایەن: (هاوڕێ باخەوان)ەوە لە: Jul 20 2020 10:08PM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Jul 20 2020 10:08PM باشترکراوە


📅 دەمێ تومارکرنێ Jun 26 2019 11:00PM\n👁 ئەڤ بابەتە 539 جار هاتیە دیتن\nوەجاخ ڕۆشن بوونەوە. [ زێدە... 👁] ✖ ✖ ✖ 0 1 ✔ 72% ✍ ز.س. 26-6-2019 23:00:57\n👁 ئەڤ بابەتە 531 جار هاتیە دیتن\nوەجاخ ڕۆشنكەرەوە. [ زێدە... 👁] ✖ ✖ ✖ 0 1 ✔ 72% ✍ ز.س. 26-6-2019 23:00:58\n👁 ئەڤ بابەتە 510 جار هاتیە دیتن\nوەجاخ ڕۆشن كردنەوە. [ زێدە... 👁] ✖ ✖ ✖ 0 1 ✔ 72% ✍ ز.س. 26-6-2019 23:00:59\n👫 ئەحمەدی خۆشنوس کەسایەتی\n📅 دەمێ تومارکرنێ Mar 15 2009 10:36AM\nناوی تەواوی ئەحمەد رەحیم محەمەدە. 1975 لەکەلار لە [ زێدە... 👁] ✖ ✖ ✖ 0 0 ✖ 48% ✍ هـ.ب. 15-3-2009 10:36:49\n☂ ئەنجومەنی ژینگەپارێزی ژینکۆ - شنۆ پارت و رێکخراو\n📅 دەمێ تومارکرنێ Jul 11 2018 1:35PM\n👁 ئەڤ بابەتە 2,147 جار هاتیە دیتن\n... [ زێدە... 👁] ✖ ✖ 1 1 ✔ 82% ✍ هـ.ب. 11-7-2018 13:35:37\n📊 ئەوقافی کەرکوک: 11 مەلا و پێشنوێژی حەویجە پەیوەندییان بە داعشەوە کردووە ئامار و راپرسیا\n📅 دەمێ تومارکرنێ Aug 9 2017 1:54PM\n👁 ئەڤ بابەتە 3,761 جار هاتیە دیتن\nرۆژنیوز، سۆران محەمەد بەڕێوبەرایەتی ئەوقافی سونی [ زێدە... 👁] ✖ ✖ ✖ 0 0 ✔ 93% ✍ هـ.ب. 9-8-2017 13:54:40\n📅 دەمێ تومارکرنێ Nov 17 2019 11:30AM\n👁 ئەڤ بابەتە 1,033 جار هاتیە دیتن\nنووسینی: بانگخوازی جیهانی یاسەمین موجاهید وەرگێڕا [ زێدە... 👁] ✖ ✖ 2 0 ✔ 99% ✍ ز.س. 17-11-2019 11:30:19\n📅 دەمێ تومارکرنێ Feb 22 2019 7:58AM\n👁 ئەڤ بابەتە 431 جار هاتیە دیتن\nمەئموم، ئەوەی لەدوای پێشنوێژ نوێژ دەکا، نوێژکەری د [ زێدە... 👁] ✖ ✖ ✖ 0 1 ✔ 78% ✍ ز.س. 22-2-2019 7:58:47\n👫 ادریس اشنود شهروند ماکو کەسایەتی\n👁 ئەڤ بابەتە 2,171 جار هاتیە دیتن\n... [ زێدە... 👁] ✖ ✖ ✖ 0 0 ✖ 52% ✍ هـ.ب. 15-7-2014 15:07:41\n📅 دەمێ تومارکرنێ Feb 9 2019 10:01PM\nپاشنوێژ، پاشنوێژێ، پاشنیڤڕۆ، پاش نیمەڕۆ، پاش نیوە [ زێدە... 👁] ✖ ✖ ✖ 0 1 ✔ 68% ✍ ز.س. 9-2-2019 22:01:25\n| دروستکرنا لاپەری 4,633 چرکە!


بێراسبی - ویکیپیدیا، ئینسایکڵۆپیدیای ئازاد\nبێراسبی (Bêrasbî، بە فارسی: براسب) دێیەکە لە ناوچەی سیلوانای شارستانی ورمێ. ژمارەی دانیشتووانی لە سەرژمێریی ساڵی ٢٠٠٦دا ٨١٥ کەس لە ١١٧ بنەماڵەدا بووە.\nوەرگیراو لە «https://ckb.wikipedia.org/w/index.php?title=بێراسبی&oldid=712604»\nئەم پەڕەیە دواجار لە ١٥:٠٥ی ١٠ی ئەیلوولی ٢٠٢٠ نوێ کراوەتەوە.


گه‌ر چاوت شینه، ئه‌وا ئاسانتر توشی ئه‌م كێشه‌یه ده‌بیت - تۆڕی میدیایی خەڵک\nمرۆڤه‌كان به‌پێی پێكهاته‌ی جه‌سته‌یان كۆمه‌ڵێك تایبه‌تمه‌ندی هاوبه‌شیشیان هه‌یه، به‌ڵام گه‌ر هاوبه‌شیه‌كه‌ت له‌گه‌ڵ كه‌سانی ده‌وروبه‌رتدا له چاوی شیندا بێت ئه‌وا پێویسته ئه‌م زانیاریه بزانیت.\nبه‌پێی توێژینه‌وه‌یه‌ك ئه‌و كه‌سانه‌ی چاویان شینه ئه‌گه‌ری توشبونیان به نه‌خۆشیه‌كانی په‌یوه‌ستدار به هه‌ستی بیستن و كۆئه‌ندامی هه‌ناسه‌دان زیاتره‌و ئاسانتر توشی ئازاری قورگ ده‌بن.\nجگه له‌وه‌ش خاوه‌نی ئه‌و جۆره چاوانه ئاسانتر توشی ئه‌و جۆره نه‌خۆشیانه ده‌به‌ن كه توشی گورچیله‌و گه‌ده ده‌بێت.


Diplomatic Magazine | كازمی داوا لە توركیا دەكات بەزووترین كات هێرشەكانی بۆ سەر خاكی عێراق ڕابگرێت\nسەرۆك وەزیرانی عێراق بەیاننامەیەكی لەسەر دەستدرێژی و هێرشەكانی توركیا بۆ سەر خاكی عێراق بڵاو كردەوە و داوای لەو وڵاتە كرد بە زووترین كات هێرشەكانی ڕابگرێت.\nئەحمەد مەلا تەڵاڵا وتەبێژی سەرۆك وەزیرانی عیراق لە بەیاننامەیەكدا وتی:" هێزەكانی توركیا ماوەیەكی زۆرە و چەندین جار دەستدرێژیان كردۆتە سەر خامی عیراق،ئێمە ڕەتی دەكەینەوە و بەتوندی ئەو كارانەئیدانە دەكەین، كە زیان بەپەیوەندی پتەو و دورودرێژی نێوان هەردوو گەلی برا دەگەیەنێت".\nمەلا تەڵاڵا داواشی كرد كە" بە زووترین كات ئەو هێرشانە ڕابگیرێت، كە زیان بە ئاسایشی هەرێمی دەگەیەنێت، ئەمە جگە لەوەی هێرش كردنە بۆ سەر سەروەری و گیان و ماڵ و موڵكی عێراق".\nوتەبێژی مستەفا كازمی ئاماژەی بەوەش دا كە" حكومەتی عیراق دوو پەیامی ناڕەزایی داوە بە باڵیۆزی توركیا لە بەغداد، كە بەزمانێكی توند نوسراوە، لە پەیامەكەدا دووپاتمان كردۆتەوە كە پەنا بۆ لایەنی یاسایی و بەڵگەنامە نێودەوڵەتیەكان دەبەین، كە ماف بە عیراق دەدات ئەو دەستدرێژیە ڕەت بكاتەوە و ڕایبگرێت".\nڕاشیگەیاند" لە زیانە مادی و گیانیەكان، لایەنی توركی بەرپرسیارێتی یاسایی و ئەخلاقی دەكەوێتە ئەستۆ، ئەمە جگە لەوەی دەستدرێژیە بۆسەر سەروەری عیراق،بۆیە داوا لە كۆمەڵگەی نێودەوڵەتی دەكەین چەندین هەنگاو بۆ ئاسایشی ناوچەكە بگرێتە بەر، هەروەها پاڵپشتی عیراق بكات لەوەی سەروەری خۆی بپارێزێت لەگەڵ پاراستنی خاكی و ئاسایشی گەلەكەی".\nوتەبێژی سەرۆك وەزیرانی عیراق داوای كرد كە بە زووترین كات ئەو پێشێلكاریانە ڕابگیرێت، كە بۆتە هۆی بەزاندنی سەروەری عیراق، هەروەها بەهۆی ئۆپراسیۆنە بەردەوامەكانی توركیا ئاسمانی عیراق بەزێنراوە و قوربانی لەنێو هاوڵاتیانی مەدەنیدا لێكەوتۆتەوە.\nلەلایەكی دیكەوە ئەحمەد سەحاف وتەبێژی وەزارەتی دەرەوەی عیراق، ڕایگەیاند كە وەزارەتەكەیان پەیامێكی توندیان ئاڕاستەی باڵیۆزی توركیا لە بەغداد كردووە و پێیان ڕاگەیاندووە كە پێویستە پابەندی یاسا و پێودەنگە دیپلۆماسیەكان بن، هەروەها پەیامممان پێداون كە ناكرێت تەحەدییەكان بە ئۆپراسیۆنی یەك لایەنە ڕووبەڕووی ببینەوە.\nسەحاف وتیشی:" لە پەیامەكەماندا بە باڵیۆزی توركیامان ڕاگەیاندووە، كە عیراق مافی بەرگری لە سەروەری و یەكپارچەیی خاكەكەی هەیە،هەروەها دەكرێت داوا لە ئەنجومەنی ئاسایش و ڕێكخراوە نێودەوڵەتیەكان و كۆمەڵگەی نێودەوڵەتی بكەین كە لە پاڵ عیراقدا بوەستن دژی ئەو دەستدرێژیانە".\nلەلایەكی دیكەوە حكومەتی هەرێمی كوردستان لە بەیاننامەیەكدا داوای لەلایەنی توركی و پارتی كرێكارانی كوردستان كرد كە خامی هەرێمی بۆ هێرش كردنەسەر یەكتری بەكارنەهێنن.\nهەروەها یەكێتیی نیشتیمانیی كوردستان داوای لە ئەنجومەنی ئاسایشی نێودەوڵەتی كرد كە دژ بە پێشێلكارییەكانی توركیا بوەستن، هەروەها داوای لە سەرۆكایەتی كۆماری عیراق كرد كە سكاڵای فەرمی دژی توركیا تۆمار بكەن.


گرێ کوێرە – كولتور مه‌گه‌زین\nحه‌سه‌ن حوسێن – پرۆژه‌ی كانه‌بی بۆ چیرۆكنوسین – سه‌فه‌ر\nBy كولتور مه‌گه‌زین\t Last updated مارس 29, 2018\nلەگەڵ یەکەمین نمەبارانی ئەم پایزەدا، سەرنجی ئەو تۆزە ڕەنگ کاکاوییە دەدەیت، کە لە زەوییەکەوە هەڵدەستێت. شادییەكی تایبەت، ڕووخساری خەڵکەکەی داگرتووە. شادبوونەوە بە باران و دڵنیابوونەوە لەوەی، کە سروشت هێشتا لە دڵنەرمیی خۆی نەکەوتووە. ژنان و پیاوان و منداڵان، لە ناو کۆڵانەکەدا بە زەردەخەنەوە لەگەڵ یەك دەدوێن. چەند منداڵێك دەست بۆ بارانەکە بەرز دەکەنەوە. منداڵێک، دەستی بەدەستی دایکییەوەیە و ئەویش قسەی بۆ دەکات “ڕەنگە ئێستا باسی بارانی بۆ بکات”. حەز دەکەیت دابەزیت و بۆنی یەکەم باران بکەیت. ئەو بۆنەی، یەکەمجار دایکت پێی ئاشنا کردیت. ئێستاکەيش، کە ئەو بۆنە بە لوتدا دێت، دایکت وەبیردێتەوە و وا هەستدەکەیت، بۆنی دایکت دەکەیت. ئۆئۆمبیلەکە هێواش دەکەیتەوە، تا لە کەناری شەقامەکە ڕایگریت. لەپڕ پەشیمان دەبیتەوە و دانابەزیت “دابەزە ساڵی یەکجار ئەم بۆنە دەکەیت. کێ دەڵێت پێڕادەگەیت، تا ساڵێکیتر ئەم بۆنە بکەیت!” … هەناسەیەك هەڵدەکێشیت، پێدەنێیت بە سکرێتەری بەنزینەکەدا و لە کۆڵانەکە دەردەچیت.\nدەگەیتە شەقامە گشتیەکە و نمەبارانەکە، بە تاوتر و بە لێزمە دەبێت. ڕادیۆکە پێدەکەیت، گۆرانیی “سەفەر مەکە” پەخش دەکرێت؛\nسەفەر مەکە … سەفەر مەکە\nدڵم دەڵێت ناتبینمەوە\nفێرە گریانێکی سەخت بووم\nدەستمپێکرد، ژیر نابمەوە\nتۆ هەتا ئێستايش، ژیر نەبوویتەوە و لەوە ناچێت تا ئەبەدیش ژیر بیتەوە. سەرەتا، کە ئەم گۆرانییە بڵاوبووەوە، تۆ زۆر حەزت پێی نەبوو. تەنانەت ئەو ڕۆژانەيش، کە کەڵکەڵەی سەفەر لە مێشکتی دابوو و هەموو جارێك دایکە پیرەکەتت پێی دڵتەنگ دەکرد، هەر حەزت لێی نەبوو. تا ئەو کاتەی سەفەر بووە تابووتێك و دالیای تێدا ڕاکشا. ئیتر هەر کاتێك گوێت لەم گۆرانییە دەبێت، هەر خۆت بیت یا لەگەڵ برادەرکانتدا، چاوەکانت پڕ لە فرمێسک دەبن و بە بێدەنگی، هەنسک دەدەیت.\nبارانەکە، ڕێبوارەکانی سەر شەقامەکە شپرزە دەکات، چونکە زۆربەیان بە جلی هاوینەوە، هاتوونە دەرێ. ڕێبوارێك دەستت لێ ڕادەگرێت و تۆیش ئۆتۆمبیلەکەت خاو دەکەیتەوە و لەبەردەمیدا دەوەستیت.\n– کاکە بە چەند دەمبەیتە لای مزگەوتی ئیبراهیم خەلیل؟\nئۆو…دیسان ئەم ناوە نەفرەتییە! ئیبراهیم خەلیل، ناوێك پڕ لە نهێنی و گرێوگۆڵ. پەیامبەرێکی یاخی، دەروازەیەك بۆ بازرگانی و پەڕینەوەی خەڵک بۆ تاراوگە، مزگەوتێکی چەپەکیش لە گەڕەکێکی ئەم شارەدا. بەڵام بۆ تۆ ئەو گەڕەکە بووە قیبلەگەیەك، وەك چۆن ئەو خاڵە گومرگییە بووە دەروازەیەك و دەرگای زەمهەریرێکی لێ خستیتە سەر گازەرای پشت … یەکسەر ئەو ڕۆژە پاییزییەت بەیاد دێتەوە، کە (دالیا) وەک چۆلەکەیەکی بەر باران، دەستی لێ ڕاگرتیت.\n– کاکە بۆ لای مزگەوتی ئیبراهیم خەلیل …\n+ فەرموو سەرکەوە …\nنائاگاهانە بە تووڕەیی وەڵامی کابرا دەدەیتەوە:\n+ نەخێر ناچم!\n– باشە مەچۆ، دابەزە هەنێکیشمان تێهەڵدە؟\nبە خۆتدا دێیتەوە:\n+ ببوورە بەڕێز، ئاگام لە خۆم نەبوو.\nڕادوێکە دەکوژێنیتەوە و دەستدەنێیت بە ڕیکۆردەکەدا. کاسێتێکی داریوشی لەسەرە. ناو ئۆتۆمبیلەکە پڕدەبێت لە بۆنی باران و عەترێکی کچانە.\n– گۆرانییەکی زۆر خۆشە!\n– بەڵێ، ڕاستە …\n– دیارە زەوقێکی جوانت هەیە\n– سوپاس خاتوون …\nهەر ئەو ئێوارەیە و لەبەر دەرگای ماڵەکەیاندا دالیا، داوای لێ کردیت، کە هاتوچۆ بە خۆی دوو هاوڕێیتری خوێندکاری بکەیت. تۆ، بەلاتەوە سەیر بوو. ئاخر پەیمانگای هونەرە جوانەکان، لە ماڵی ئەوانەوە زۆر دوور نەبوو، تا پێویستیی بە تاکسی هەبێت، بەڵام کە سەرنجی ماڵەکەیانتدا، لە دڵی خۆتا گووتت: پارە زۆرییە.\nلە شەقامی شەستییەوە هەڵدەگەڕێیتەوە بەرەو ناوشار. لای مەيفرۆشەکەی سەرکارێز، قاپێك عارەق و پیاڵەیەك دەنکە کوولەکە دەکڕیت، سوار دەبیتەوە و لێدەخوڕیت بەرەو شەستییەکە. لە چۆڵەوانییەکدا، دەچیتە کەنار شەقامەکە و دوو پێکی خەست هەڵدەدەیت، هەرچەندە هەرگیز لەگەڵ ئەوەدا نەبوویت، کە بە مەستیی ئۆتۆمبیل بئاژۆیت، بەڵام ئەو سەفەرە نەهاتەی دالیا، گەلێک خووی خراپی تێدا دروستکردیت. وەک چۆن فێری کردیت عارەق بەبێ ئاو بخۆیتەوە. دەست دەکەیتەوە بە لێخوڕینی ئۆتۆمبیلەکە. جارجارە ڕێبوارانی سەر شەقامەکە دەستت لێ ڕادەگرن، تۆش وەڵامیان نادەیتەوە. ڕەنگە ئێستا تێر جنێو بۆ دایک و خوشکت بنێرن، بەڵام تۆ باکت نییە و بە خێرایی دەئاژۆیت و دەتەوێت لە بەردەم ماڵی دالیا ئەو نامەیەی نەبەز بخوێنێتەوە، کە لە تورکیاوە بۆی ناردوویت و ئەمڕۆ خوشکەکەی هێنابوویە ماڵتان.\nئاخر شەش مانگ بەسەر سەفەرەکەیدا تێپەڕیبوو و دالیاش هەواڵی بڕابوو. بۆیە تۆش، کێچ کەوتبووە کەوڵتەوە و هەڵوەدای هەواڵێکی بوویت. سەرت بە کۆشی چەندین کەسدا کرد، لە دەرگەی گەلێک مەرد و نامەردتدا، تا هەواڵێکت دەستکەوێت. ئێ هەر خۆی پێی گوتبوویت:\n– هەر کە گەییشتمە تورکیا، پەیوەندیت پێوە دەکەم…\nئەوەی زیاتر پەرێشان و شپرزەی کردویت، وەڵامەکەی سەناریای هاوڕێی بوو، کە لەگەڵ دالیادا هاتوچۆت پێ دەکردن:\n– بیستوومە دالیا شوویکردووە. کاک حەمید! بەڕاستی تۆ بوویتە هۆی سەفەری دالیا و باوک و دایکی.\n– من بۆ؟\n– خۆت دەزانیت ئەو تاقانەی دایک و باوکی بوو. کاتێک زانییان یەکترتان خۆشدەوێت. زۆریان پێ ناخۆش بوو. ببوورە وا دەڵێم، بەڵام ئەوان پێیان خۆش نەبوو، کچەکەیان شوو بە شۆفێرێکی تاکسی بکات. دەشیانزانی ئەگەر بێتو دڵیشی بشکێنن، ڕەنگە خراپ بقەومێت. بۆیە بڕیاری سەفەریاندا. ئەمە دایکی بە دزی دالیاوە بۆ ئه‌مه‌ی باسکردم.\nهۆڕینی لۆرییەک وەئاگات دەێنێتەوە. شۆفێرەکە، بە دەم لێدانی هۆڕینێکی درێژەوە، بە پەنجەش جنێوێکی تەڕت بۆ دەنێرێت. \nوا نزیکی مزگەوتی ئیبراهیم خەلیل دەبیتەوە. دوو ساڵ پێش ئێستا، ڕێک هەر ئەمڕۆ بوو، کە بۆ یەکەمجار دالیات هەڵگرت. ساڵی پار پێکەوە ئەم یادەتان کردەوە. ئەو کراس و پانتۆڵەت پۆشیبوو، کە دالیا کردبوویە دیاریت. تۆ کرێی مانگانەت لێ وەرنەگرت و ئەویش کراس و پانتۆڵێکی بۆ کڕیبوویت، پارەکەیشی خستبووە گیرفانی کراسەکەوە. ئای لەو ڕۆژەی کە چوویتە ماڵەوە و دالیات لە ماڵی خۆتان بینی. ئەو کراس و پانتۆڵەکەی بۆ هێنابویت . دایکت لە خۆشیدا پێی لە عەرز نەدەکەوت. دالیا نیسکافەیەکی لە بەردەمدا بوو.\n– حەمید، دەزانیت ئەم خانووە گڵە زۆر خۆشە!؟\n– ئاخر تۆ دڵۆپەی باران، بانگێڕان، خرتەی مشک و خوڕەی باراناوی گوێسوانە هەراسانیان نەکردوویت؛ بۆیە بەلاتەوە خۆشە.\n– نا، وانییە حەمید، هەموو شتێک جوانيی خۆیی هەیە. بۆ نموونە ئەو جوانییەی لە تۆدا بینیوومەتەوە، لە هیچکام لە کوڕە خوێندکارەکانی هاوڕێمدا پەیدام نەکردووە. ڕەشتاڵەکەم! دەزانیت هاوڕێ لوسکەڵەکانم ئێرەییت پێ دەبەن؟\nسیلەی کۆڵانەکە قووتت دەدات. بە دەم لێخوڕینی ئۆتۆمبیلەکەوە دەست دەکەیت بە گیرفانتا. دەتەوێت لەبەردەم ماڵی دالیا نامەکە، بکەیتەوە و بیخوێنیتەوە، بەڵام دەحەپەسێیت. دەستت لە گیرفانتا وشک دەبێت. لافیتەیەكی ڕەش بە دیواری ماڵی دالیاوە هەڵواسراوە. چەند پیاوێک بە ماتی، وەستاون و قسە دەکەن. دەستێکت بە سوکانەکەوەیە و دەستەکەی تریشت لە گیرفانتایە. هەموو گیانت دەلەرزێت. لە بەردەم ماڵی دالیادا ڕایدەگریت. ناتەوێت نوسینی سەر لافیتەکە ببینیت؛ ئاخر ناوی دالیای تێدایە. هەر لەناو تاکسییەکەوە، سەلام لە پیاوەکان دەکەیت و لایەکی سەرت دەردێنیت. یەکێک لە پیاوەکان، لێت نزیک دەبێتەوە. دراوسێی ماڵی دالیایە و دیارە ئەویش دەتناسێتەوە، تۆ شۆفێری تاکسییەکەیت کە هاتوچۆت بە دالیا دەکرد. بە دەنگێکی لەرزۆکەوە.\n– ئەو هەواڵە ڕاستە؟\n– بەڵێ، دالیا و دایکی خنکاون و ئەم نیوەڕۆیە کاک ئەکرەم لە یەکێک لە نەخۆشخانەکانی ئەستەنبوڵەوە تەلەفۆنی بۆ براکانی کردووە.\nدڵت پڕ دەبێت و دەتەوێت جڵەوی خۆت بکەیت.\n– ئەمە کەی ڕوویدا؟\n– دوێشەو لە دەریای ئیجە بەلەمەکەیان نوقم بووە.\nهەر کە دوور دەکەویتەوە، پڕ بە گەروت هاوار دەکەیت و دەست بە گریان دەکەیت. ئەو ڕۆژەی دالیا باسی سەفەرەکەی لات کرد و دەیویست دڵنیات بکاتەوە، کە هەموو خەمێکی ڕاکێشانی تۆ دەبێت؛ تۆش زەردەخەنەیەکی تاڵت بۆ کرد. لەبەر ئەوە نا، کە متمانەت پێی نەبوو. نا، تۆ پێت وابوو ئەو لەوە ئازاتر و ڕاشکاوترە، کە ئەگەر تۆی نەوێت، بیشارێتەوە و بە کۆدەوە قسە بکات. تۆ دڵت خەبەری دابوو، کە ئەو نابینیتەوە. ئاخر ئاشق، هەمیشە خەمی ئیشقەکەیەتی، ڕەنگە مەعشوق، بیانوویەکی عاشق بێت، بۆ ڕەنگکردنی جوانییەك لەسەر پانتاییە خۆڵەمێشییەکەی ژیان. ئای دالیا گیان! دەبێت لەو شەوە تاریکەدا و لە ناو دەریادا، چەندت هاوارکردبێت و تەنانەت خوداش گوێی لە هاوارەکەت نەبووبێت. دالیا! ئاخر ماسی و قرشەکان، چۆن دڵیان هات ددان لە گۆشتی تۆ گیربکەن، چۆن؟ دالیا! دەڵێن خودا یونس پێغەمبەری لە قوڕگی نەهەنگێکەوە دەرهێنا، ئەی چی دەبێت ئەگەر جارێکی تر ئەم موعجیزەیە بۆ من دووبارە بکاتەوە و لەنێو قووڵایی دەریاوە، بتهینێتە دەرێ و تۆيش، هەموو گومان و واتە واتەکان بڕەوێنیتەوە!\nئۆتۆمبیلەکە دەئاژۆیت و خۆيشت نازانیت بەرەو کوێ. ئەو کۆڵانە بەجێدەێڵيت و دەچیتە سەر شەقامە گشتییەکە. نامەکەی نەبەزی هاوڕێت لە گیرفانت دەردەهێنیت و بە پەلە سەیری ڕۆژی ناردنەکەی دەکەیت. دوو هەفتە بەر لە ئێستایە. دەتەوێت چاوێکی بەپەلەی پیا بخشێنیت و فرمێسکەکانت ناهێڵن نامەکە بخوێنیتەوە. چاوەکانت دەسڕیت. چاوێکت لە سەر شەقامەکەیە و چاوێکیشت لە سەر نامەکە:\n“حەمید گیان سڵاوێکی گەرم!\nبە دوای نامەکەتا، هەوڵێکی زۆرمدا تا سۆراغێکی دالیات بۆ بکەم. هەموو ئەو قاچاخچی و پەنابەرە کوردانەی لێرەن، پرسیارم لێ کردوون. بەڵام کەسیان نایناسن. لەم ڕۆژانەدا، بە سودفە لە ئاکسەرای، لەوبەری شەقامەکەوە بەدییم کرد. هەتیو بە خوشکم بێت زۆر جوان بووە.”\nسەر هەڵدەبڕیت و بەدەم لێخوڕینەوە سەیرێکی شەقامەکە دەکەیت. باران و فرمێسک، جامی سەیارەکە و چاوەکانتیان لێڵ کردووە.\n“خێرا شوێنی کەوتم تا بزانم لە کوێ دەژین. گەییشتە فەرعێك و منیش بە شوێنییەوە بووم؛ کە چوومە فەرعەکەوە تەماشام کرد، مەفرەزەیەکی پۆلیسی لێیە. بۆیە لە ترسا پاشەوپاش گەڕامەوە.”\nبە پەلە لێ دەخووڕیت. نەفەرێك دەیەوێت بپەڕێتەوە. خەریکە دەیشلێت و تۆ، بە خێرایی پێچ دەکەیتەوە. ئۆتۆمبیلەکە لە دەستت وەردەگرێت و کۆنترۆڵت نامێنێت. یەك زرمە و خۆت دەکێشیت بە دارتێلی ناوەڕاستی شەقامەکەدا. ناوچەوانت، بەر جامی ئۆتۆمبیلەکە دەکەوێت. سنگت دەکەوێت بەسەر سوکانەکەدا و دەستەکانت شل دەبن و بەر دەبنەوە لای ئەژنۆکانت. دەتەوێت ڕاستبیتەوە، بەڵام خۆت بۆ ڕاناگیرێت. هەوڵێکی زۆر دەدەیت، تا دەستەکانت بەرز دەکەیتەوە و دەيخەیتە سەر داشبووڵی ئۆتۆمبیلەکە، وردەشووشەکانی سەر داشبووڵەکە لە قەراغی دەستت هەڵدەچەقن، بەڵام زۆر هەست بەئازار ناکەیت. دەتەوێت نامەکە تەواو بکەیت. باران لە جامی شکاوی ئۆتۆمبیلەکەوە، پشتی سەرت تەڕ دەکات؛ لینجییەك، لە ناوچەوانتەوە دەڕژێتە سەر دەستت و لەگەڵ بارانەکەدا نامەکەی دەستت دەخوسێننەوە. هەناسەت قورس دەبێت. دەنگەدەنگێك، بە کزيی دێتە گوێت و هێز وەبەر خۆت دەنێیت و دەتەوێت چاوەکانت بکەیتەوە … چەند تارماییەک بە دەوری ئۆتۆمبیلەکەوە دەبینیت.\n– ئادەی فریای کەون، دەری بهێنن.\n– تکایە بە هێواش …\nدەنگە دەنگەکە، کز دەبێت، تارماییەکان کاڵ دەبنەوە، ڕووخساری دایکت و دالیا دێنە بەرچاوت. ڕووخسارەکان کاڵتر دەبنەوە … کاڵتر … دەنگە دەنگەکە کزتر … کاڵتر … کزتر …\n٣٠ نۆڤەمبەری ٢٠١٧


کوژراو و بریندار بوونی ١٢ سەربازی سەعوودی لە پەلاماری مووشەکیی یەمەنییەکان بۆ سەر شارۆچکەی پیشەسازیی جەیزانی عەرەبستان - IUVMPRESS\nکوژراو و بریندار بوونی ١٢ سەربازی سەعوودی لە پەلاماری مووشەکیی یەمەنییەکان بۆ سەر شارۆچکەی پیشەسازیی جەیزانی عەرەبستان\nهەواڵدەریی فەرمیی عەرەبستان (واس) سەر لە بەیانیی پێنجشەممنە رایگەیاند لە پەلاماری مووشەکیی سوپای یەمەن بۆ سەر شارۆچکەی پیشەسازیی "جەیزان" لە باشووری عەرەبستان، سەربازێکی سەعوودی کوژراوە و ١١ سەربازی دیکەیش بریندار بوونە.\n9 ئاب 2018\nیەکەی مووشەکیی سوپا و لێژنە جەماوەرییەکانی یەمەن شەوی پێنجشەممە بە مووشەکێکی یەمەنی “بەدری ١” شارۆچکەی پیشەسازیی جەیزانی عەرەبستانیان پێکا.\nپێشتر “شەرەف لوقمان” وتەبێژی سوپای یەمەن جەختی کردبوو؛ تا ئەو کاتەی گەمارۆ و دەسدرێژیی سەعوودییەکان دژ بە یەمەن بەردەوام بێ ، هەموو بنکە سەربازییەکان و هەروەها دام و دەزگە ئابوورییەکانیان وەبەر پەلاماری مووشەکیی یەمەن دەکەوێ.\nدەسەڵاتی بەرەڤانیی سوپا و لێژنە جەماوەرییەکانی یەمەن تەواو خۆجێیی و ناوخۆییە و وێڕای ئەوەی ئەم وڵاتە لە لایەن ڕژێمی سەعوودییەوە گەمارۆیەکی هەمەلایەنە دراوە بەڵام توانای بەرەڤانیی یەمەنییەکان ڕۆژ لە دوای ڕۆژ زیاتر پەرە دەستێنێ.\nعەرەبستان بە داکۆکیی ئەمریکا ، ئیمارات و چەن وڵاتی دیکە لە مارسی ٢٠١٥ـەوە بە پەلاماری سەربازی بۆ سەر یەمەن ، گەمارۆی زەوینی، دەریایی و ئاسمانی ئەم وڵاتەی داوە . ئەم دەسدرێژییە سەربازییە تا ئێستا بۆتە هۆی کوژرانی پتر لە چواردە هەزار کەس، بریندار بوونی دەیان هەزار کەس و ئاوارە بوونی بە ملوێنان یەمەنیی دیکەو هەروەها تیاچوونی زۆربەی ژێرخانەکانی ئەم وڵاتە.\nھێرشی موشەکیانەی یەمەنییەکان بۆ سەر ڕیاز\nپەلاماری فڕۆکەی بێ فڕۆکەوانی یەمەن بۆ سەر ئارامکۆ؛ گۆڕانکارییەکی نوێ لە شەڕی دژ بە هاوپەیمانیی سەعوودی\nیونیسێف پەلاماری هاوپەیمانی سەعوودی بۆ سەر تۆڕئی ئاوگەیاندنی یەمەنی ئیدانە کرد\nخرانەخواری فڕۆکەیەکی بێ فڕۆکەوانی هاوپەیمانیی سەعوودی لەلایەن سوپای یەمەن\nهێرش بۆسەر بنکەو پێگەی بەکرێگیراوانی سەعوودی لە “البیضاء”ی یەمەن\nقۆڵبەستکرانیی ژمارێک لە شازادەکانی سەعوودی لە ئیمارات\nنیگەرانیی دەسەڵاتدارانی سەعوودی لە تووڕەیی جەماوەریی


ده‌زانی هه‌موو تاوانی ئه‌وان بوو. ئه‌گه‌ر ده‌نگیان له گوێما نه‌ده‌زرینگاوه. ئه‌گه‌ر ده‌نگیان ئه‌وه‌نده به‌رز نه‌بایه، ئه‌گه‌ر به جێی هاوار و قیژه قسه‌یان كردبا، ئه‌گه‌ر نامۆیی هێرشی نه‌هێنابایه، من قه‌ت له بیری هه‌ڵاتندا نه‌ده‌بووم. قه‌ت هه‌ڵنه‌ده‌ستام بچمه شوێنێك گوێم له هیچ نه‌بێت و هیچ نه‌بینم!\nهه‌مووی به تاوانی تۆ ده‌زانم، ئه‌گه‌ر ئه‌و شه‌وه تاسه‌ی خۆشه‌ویستیت له دڵما زیندوو نه‌كردباوه، ئه‌گه‌ر نه‌تگوتبا ناوی منت پێخۆشه، ئه‌گه‌ر دوو باڵت نه‌دابامێ بۆ گه‌رانه‌وه‌م بۆ ئه‌و سه‌رده‌مه بۆگه‌نیوه، ئه‌گه‌ر به‌ڵێنی حه‌سانه‌وه‌ت له ئامێزتدا پێنه‌دابام، ئه‌گه‌ر به بارانی وشه‌كانت ته‌ڕت نه‌كردبام ...\nهه‌مووی به تاوانی خۆم ده‌زانم، ئه‌گه‌ر ئه‌وه‌نده‌م بیر نه‌كردباوه. ئه‌گه‌ر ئه‌وه‌نده به دواییدا نه‌گه‌رابام. ئه‌گه‌ر منیش وه‌ك ئه‌وانم لێده‌هات، ئه‌گه‌ر توانیبام تۆم خۆشنه‌وێت، ئه‌گه‌ر قه‌ت گه‌وره نه‌ده‌بووم ...\nژنێك هه‌یه 35 ساڵێتی. قسه‌ی دڵی به كه‌س ناڵێت. تا ئێستا به كه‌سی نه‌گوتووه. به پێچه‌وانه‌ی من كه شانێكم ده‌وێت سه‌ری له سه‌ردانێم. سینگێك سه‌ر بكه‌مه سه‌ری و قسه‌ی بۆ بكه‌م . ئه‌و هیچ ناڵێت. جێ پێی ڕۆژه‌كان له سه‌ر ڕ‌ه‌شایی ژێری چاوی دیاره. ئه‌گه‌ر وه‌کوو منیش بایه، ئه‌گه‌ر قسه‌شی كردبا، خۆ هیچ نه‌ده‌گۆڕدرا، ده‌گۆڕدرا؟\nژنێك هه‌یه 45 ساڵێتی. قژی سپییه. نه‌رم نه‌رم. هه‌میشه وه‌ك ئه‌وه‌ی لێره نه‌بێت، دێت و ده‌روا. هه‌ست به هیچ ناكات. زۆر جار له پێش چاوته و نایبینیت. ڕوانینی به‌تاڵه له ژیان. له گه‌رما. چی ده‌بێت كه ژنێك له هه‌ستی ژیان دوور ده‌بێته‌وه؟ ماچ كردنی له‌بیر ده‌چێته‌وه؟ ده‌سته‌كانی خۆی له‌بیر ده‌كات؟ چیتر به گوڵدانه‌كانی لێواری په‌نجه‌ره‌ی ژووره‌كه‌ی ڕاناگات؟ چی ده‌بێت ژنێك له‌بیری ده‌چێته‌وه بژیت؟\nهه‌مووی تاوانی ئه‌وان بوو. خه‌ونه‌كانیان دزی. خه‌یاڵه‌كانیان دزی. ئاواته‌كانیان دزی.\nهه‌مووی تاوانی تۆ بوو. ئه‌گه‌ر نه‌ڕۆیشتبای. ئه‌گه‌ر لێره بایی و له باوه‌شت كردبام. ئه‌گه‌ر لێره بایی و گۆرانی قژ كاڵی لێو ئاڵت بۆ گوتبام ... ئه‌گه‌ر ده‌گه‌ڵ من شێت ببای، ئه‌گه‌ر گریانت ده‌گه‌ڵ به‌ش كردبام ... لێره بایی و قژی سه‌وزی خه‌وه‌كانمت داهێنابا ...\nهه‌مووی تاوانی خۆم بوو. ئه‌گه‌ر چاوم نه‌كردباوه. ئه‌گه‌ر فێری خه‌و بینین نه‌ده‌بووم، ئه‌گه‌ر چكۆله‌تر ده‌بوومه‌وه تا له دونیای ئه‌وانه جێم بێته‌وه ... ئه‌گه‌ر باوه‌ڕم به هه‌سته‌كان نه‌ده‌كرد، ئه‌گه‌ر به"هه‌رچی هه‌یه" ڕازی ده‌بووم و "بڕیا و خۆزگه"كانم ده‌ناشت... ئه‌گه‌ر فێری بینین و بیستن نه‌ده‌بووم ... ئه‌گه‌ر هیوای گه‌یشتن به ده‌ریام له‌بیر كردبا، ئه‌گه‌ر له قه‌راغ گۆمه مه‌نده‌كه ده‌گیرسامه‌وه ...\nژنێك هه‌یه 35 ساڵێتی. ڕۆژێك ئه‌ویش ده‌بێت به 45 ساڵ. ڕۆژێك منیش ده‌بم به 35 ساڵ. ڕۆژێك منیش ده‌بم به 45 ساڵ. ڕۆژێك منیش ڕوانینم پڕ ده‌بێت له هیچ. ڕۆژێك له‌بیرم ده‌چێته‌وه هه‌بم، ماچ بكه‌م، خۆشه‌ویستی بكه‌م. ده‌زانم، ڕۆژێك ده‌سته‌كانم له شوێنێك له‌بیر ده‌كه‌م، خه‌ونه‌كانم و بزه‌ش! باش ده‌زانم، منیش ڕۆژێك له‌بیرم ده‌چێته‌وه بژیم ...\nهه‌مووی تاوانی خۆم بوو ...


سەردانی وەڤدی کۆنگرەی نەتەوەیی کوردستان بۆ بنکەی سیاسیی حدک\nپێش‌نیوەڕۆی رۆژی ١٣ی سەرماوەزی ١٣٩٦ی هەتاوی ، وەڤدێکی کۆنگرەی نەتەوەیی کوردستان بە سەرپەرشتی ڕێبوار ڕەشید ، هاوسەرۆکی “کەنەکە” سەردانی دەفتەری سیاسیی حیزبی دێموکراتی کوردستانی کرد و لە لایەن بەرێز مستەفا مەولوودی سکرتێری گشتیی حیزبی دێموکراتی کوردستان و هەیئەتی یاوەرییەوە پێشوازی لێکرا.\nلە سەرەتا کۆبوونەوەکە، بەڕێز ڕێبوار ڕەشید هاوسەرۆکی “کەنەکە” وێڕای دەربڕینی هاودەردی و هاوسۆزیی لە گەڵ لێقەوماوانی بوومەلەرزەی پارێزگای کرماشان مەبەستی لە سەردانەکەی تاوتوێ و ئاڵۆگۆڕی بیروڕا, سەبارەت بە رووداو و لێکەوتەکانی پاش ڕێفڕاندۆمی باشوور و چۆنیەتی پتەوتر کردنەوەی پێوەندیی نێوان لایەنەسیاسییەکانی هەرچوار پارچەی کوردستان و هەڵوێستی کۆنگرەی نەتەوەیی سەبارەت بە دوایین پێشهاتەکانی ناوچە خستەروو.\nدواتر بەڕێز مستەفامەولوودی، سکرتێری گشتیی حدک وێڕای خوێندنەوەیەکی کورتی گۆڕانکارییەکانی ئەم دواییەی باشووری کوردستان، لەو بارەوە وتی: هێزەکانی باشووری کوردستان و، خەڵکی ئەم بەشە لە کوردستان ، بەخەبات و قوربانی بێوچان ، مودێلێکی لە حوکمڕانی کوردی‌یان خستەڕوو ، کە بەداخەوە بە بیانووی ڕێفڕاندۆم بە گەلەکۆمەی وڵاتانی دەوروبەر هەوڵی لە بار بردنی دەسکەوتەکان دەدەن، بەڵام سەرەڕای ئەو خەسارە زۆرە، کورد لە هەرێمی کوردستان ئێستاش کارتی بەهێزی بەدەستەوەیە و بە هۆی شۆرشگێربوونیەوە و بە یەکڕیزی و تەبایی ، دەتوانێ پێگەی باش بۆ خۆی دەستەبەر بکاتەوە و دەسکەوتەکانی بپاڕێزێ.\nبەڕیزمەولوودی لە درێژەی وتەکانی‌دا ئامادەیی خۆی و حیزبەکەی بۆ پتەوکردنی یەکریزی و هاوهەڵوێستی سەرجەم حیزبە سەرەکییەکانی هەرچوارپارچەی کوردستان و پاڕاستنی بەرژەوەندییە هاوبەشەکانی کورد، دەربڕی.\nلە کۆتاییدا هەردوو لایەن تەئکیدیان لەسەر یەکخستنەوەی یەکڕیزی ناوماڵی کورد و هاوهەڵوێستی و هاودەنگیی سەرجەم لایەنە سیاسییەکانی کوردستانیان، کردەوە.\nبگه‌رێوه|ئەم بابەتە 197 جار بینراوە| بینێره| چاپ


"به‌رهه‌م ساڵح ته‌داخولى کردووه‌و ئه‌م هه‌فته‌یه کازمى 320 ملیار دیناره‌که ده‌نێرێت"\nئه‌ندامێکى فراکسیۆنى یه‌کێتى له په‌رله‌مانى عێراق بۆ هاوڵاتى ئاشکراى کرد به‌رهه‌م ساڵح سه‌رۆک کۆمارى عێراق ته‌داخولى کردووه‌و ئه‌م هه‌فته‌یه مسته‌فا کازمى سه‌رۆک وه‌زیران 320 ملیار دیناره‌که ده‌نێرێت.\nمه‌ریوان نادر، ئه‌ندامى فراکسیۆنى یه‌کێتى له په‌رله‌مانى عێراق له‌لێدوانێکدا به‌هاوڵاتى وت:" دکتۆر به‌رهه‌م ساڵح سه‌رۆک کۆمارى عێراق ته‌داخولى کردووه‌و رۆڵى هه‌بووه‌و ئه‌م هه‌فته‌یه ته‌سه‌ور ده‌که‌ین مسته‌فا کازمى سه‌رۆک وه‌زیرانى عێراق له‌م 320 ملیار دیناره‌که ره‌وانه‌ى هه‌رێم بکات".\nئه‌و په‌رله‌مانتاره‌ى یه‌کێتى ئاماژه‌ى به‌وه‌شکرد به‌پێى رێککه‌وتنى نێوان حکومه‌تى هه‌رێم و حکومه‌تى فیدراڵى عێراق، که له 15ى ئاب ئه‌نجامدراوه، به‌غدا بۆ ماوه‌ى سێ مانگ مانگانه 320 ملیار دینار ره‌وانه‌ى هه‌رێم ده‌کات له‌به‌رانبه‌ر نیوه‌ى داهاتى ده‌روازه سنورییه‌کان، به‌ڵام هێشتا به‌غدا 320 ملیار دینارى مانگى 10ى نه‌ناردووه"چاوه‌روان ده‌کرێت مسته‌فا کازمى بینێرێتو ده‌ڵێت ناردنى ئه‌و پاره‌یه له‌ده‌ره‌وه‌ى یاساى کورتهێنانى دارایى بووه".\nپه‌رله‌مانى عێراق یاساى کورتهێنانى دارایى(یاساى قه‌رز) واژۆ کرد و له برگه‌ى حه‌وته‌مدا هاتووه ده‌بێت حکومه‌تى هه‌رێم نه‌وت راده‌ستى کۆمپانیاى سۆمۆ بکات و له‌سه‌ر بڕى نه‌وته‌که رێککه‌وتن بکرێت، ئه‌گه‌ر نه‌وت نه‌نێردرێت هیچ بودجه‌یه‌ک بۆ هه‌رێم نانێردرێت.\nپه‌رله‌مانتاره‌که‌ى یه‌کێتى جه‌ختى له‌وه‌کرده‌وه تا ئێستا دیار نییه چ کاتێک وه‌فدى حکومه‌تى هه‌رێم سه‌ردانى به‌غدا ده‌که‌ن و گفتوگۆ له‌سه‌ر بڕگه‌ى حه‌وته‌مى یاساى کورتهێنانى دارایى ده‌که‌ن، وتیشى:" ئه‌گه‌ر وه‌فدى حکومه‌تى هه‌رێم سه‌ردانى به‌غدا نه‌کات و گفتوگۆکان ده‌ستپێنه‌که‌ن، نابێت چاوه‌رێى ناردنى پاره‌ى دیکه بکرێت له‌لایه‌ن به‌غداوه، چونکه یاساى کورتهێنانى دارایى ده‌بێت جێبه‌جێ بکرێت".\nهه‌رچه‌نده چه‌ندین جار حکومه‌تى هه‌رێم ئاماده‌یى نیشانداوه بۆ ته‌سلیم کردنى 250 هه‌زار به‌رمیل نه‌وتى هه‌رێم به کۆمپانیاى به‌بازارکردنى عێراق(سۆمۆ)، به‌ڵام تا ئێستا هیچ بڕه نه‌وتێکیان ته‌سلیمى حکومه‌تى عێراق نه‌کردووه‌و ئه‌وه‌ش کێشه‌ى بۆ موچه‌ى فه‌رمانبه‌رانى هه‌رێمى کوردستان دروست کردووه.


دیواری چین - ویکیپیدیا، ئینسایکڵۆپیدیای ئازاد\nدیواری چین درێژترین بنیادنراوە، بەدرێژایی مێژوو. کە درێژییەکەی ئەگاتە نزیکەی(٦٤٠٠کم) ھەمووی بەدەست بنیات نراوە، لەسەرەتایی سەدەی چوارەم پ. ز دەست کراوە بەکار کردن تێیدا، بە بۆچوونی ڕاست بەردەوام بووە تاسەدەی حەڤدەی زاینی، چینیەکان ئەم دیوارەیان بۆ پارێَزگاریکردن لە باکووری سنوورەکەیان لە شەڕانگێزان دروست کردوە.\nدیواری گەورەی چین\nبینای پارێزگاری لەخۆ - قەڵا\nھێڵی درێژی و پانی\nپۆتانەکان: Unable to parse latitude as a number:٤٠٫٦٧٦٩٣\nناوی ڕەسمی: دیوارە گەورەکە\n١٩٨٧ (11th session)\nدیوارەکەش لە باکوری چین لە نێوان کەناری رۆژ ئاوا و، باکوری ناوەڕاستی چین درێژ ئەبێتەوە. کۆتاییەکەشی لە ڕۆژھەڵاتەوە ئەکەوێتە (شنگھا یگوان)، کە گوندێکە لە نزیک شاری (کینھوا نگداو). لە ڕۆژئاواش کۆتاییەکەی ئەکەوێتە نزیک گوندی (گیایوگوان)\n١ پێناسەکردنی دیوارەکە\n٢ مێژووی دیوارەکە\nھێندێک بەشی دیوارەگەورەکە بەدرێژایی مێژوو داڕماوە، بەھەرحاڵ زۆربەی بەش و پارچەکانی نۆژەن کراوەتەوە و، بەشی سەرەکی دیوارەکەش درێژیەکەی ئەگاتە نزیکەی ٣٤٦٠کم. پارچەکانی تریش ٢٩٠٠کم بۆ سەر درێژیەکەی زیاد ئەکەن.\nبەرزایی دیوارەکەش ئەگاتە نزیکەی ٧٬٥م، پانیەکەشی لە ٧٬٥م لەبنکەوە تا ٤٬٦م تەسک ئەبێتەوە لە لوتکەی، قەڵا و کۆشکی چاودێری بچووکیش دانراوە بەدرێژایی نێوان ٩٠م و ١٨٠م لەسەر دیوارەکە. بەرزی قەڵاکانیش ١٢م ئەبێ. دیوارکە درێژ ئەبێتەوە لە رۆژھەڵات بەسەر زنجیرە چیاێک، کە ناوئەبرێ بە بەرزاییە سنووریەکانی مەغۆل و، بناغەی ئەم بەشەش لە چەند پارچەی گڕانێت پێک ھاتووە، کەھەردوو تەنشتی دیوارەکەش بە بەرد، یان خشتی سوور چاک کراوە، نێوانی دیوارەکەش بە قوڕولیتە پڕکراوەتەوە، بەرزاییەکانیش بە خشتی سوور داڕێژراوە و بە چیمەنتۆی قسڵ چەسپێنراوە. پارچە خشتە سورکراوەکان ھەم کرێکارانی دروست کاری دیوارەکە بەکاریان دەھێنا و، ھەم ئەو سەربازانە بەکاریان ئەھێنا کە پارێزگارییان لێ ئەکرد. لەلای رۆژ ئاواشەوە، دیوارەکە بەناوچەێکی دەشتاییدا تێپەڕئەبێ بەدرێژایی سنوورێکی بیابانی. کە بەرد و خشتی سور زۆر دەگمەن بوو لەم ناوچە زورگاویانە.\nلەوانەیە بەشە سەرەتاییەکانی دیوارەکە، کەدواتر بە دیواری گەورەی چین ناسرا، لە ماوەی سەدەی پێنجەمی پ. ز دروست کرابێ، ھەرچەند ھێندێک لە لێکۆلەرەوان بۆ کۆنتریش دەیگێڕنەوە. جا ئەم دیوارەش ئیمپراتۆڕ(شی ھوانگدی) کە لە نەوەی بنەماڵەی کین(٢٠٦-٢٢١ پ. ز) ە نەخشەی بۆ کێشاوە، دیوارێکی نوێشی دروستکردووە، بۆ بەستنەوەی بە دیوارەکۆنەکە و کارکردن لەسەر دیوارەکە ھەربەردەوام بووە، لەماوەی سەردەمی ھان (٢٠٢پ. ز-٢٢٠ز) و، سەردەمی سۆی(٥٨١-٦١٨ز)، پاشان بە بەسەرچوونی کات، زۆرێک لە دیوارەکە داڕماوە، بەڵام لەسەردەمی مینگ(١٣٦٨-١٦٤٢ز) دووبارە چاککراوەتەوە و، زۆربەی دروستکردنی ئێستای دیوارەکە بۆ سەردەمی ئەم (مینگ) ە، ئەگەڕێتەوە. ئەم دیوارە چینی پاراستووە لە ھێرش و شەڕە بچووکەکان، بەڵام نەیتوانیووە بەرگەی شەڕی زۆر گەورە بگرێ؛ بۆ نمونە جەنگیزخانی سەرکردەی مەغۆلەکان دەستی بەسەر دیوارەکە داگرت، لەسەرەتاکانی سەدەی دوانزەی زایینی زەویێکی زۆریشی لە چین داگیرکرد.\nبەشێکی زۆریش لەدیوارەکە ڕووخاوە، بەدرێژایی سەردەم. کۆمۆنیستەکانی چین سێ بەشی دیوارەکەیان دروست کردۆتەوە، لەوەتەی ساڵی ١٩٤٩ز، کاتێک کە دەستەڵاتی ئەم وڵاتەیان گرتەدەست. ئەم بەشانەش ئەکەونە نزیک کەناری رۆژھەڵات، لە دەرەوەی پەکین و، ناوچەی کانسو و، باکوری چینی ناوەڕاست. ھەرچەندە چینیەکان ئێستا ئەم دیوارە بۆ پارێزگاریکردن بە کارناھێنن، بەڵام سەرنجی میوانان ڕائەکێشی. زۆرێک لە گەشتیاران لە وڵاتانی ترەوە دێن بۆ دیتنی. ھەروەھا مێژووناسان لێکۆڵینەوەی لەسەر دەکەن، ئەم شتانەی کە لەسەری ئەدۆزرێتەوە، لەکاتی چاککردنەوەکانی، گۆڕەکانی بە درێژای دیوارەکە، ھەروەھا زانایان لێکۆلینەوە لەسەر بومەلەرزە ئەکەن لەڕێگای تاقی کردنەوەی بەشەکانی دیوارەکە، کە کاریگەربووە بەسەر ڕووی زەویدا.\n^ China’s Great Wall Found To Measure More Than 20,000 Kilometers. Bloomberg (لە ڕێکەوتی ٢٠١٢-٠٦-٠٥). سەردان لە ڕێکەوتی ٢٠١٢-٠٦-٠٦.\nوەرگیراو لە «https://ckb.wikipedia.org/w/index.php?title=دیواری_چین&oldid=899484»\nدواجار لە ١٣:١١ی ٤ی شوباتی ٢٠٢٢ دەستکاری کراوە\nئەم پەڕەیە دواجار لە ١٣:١١ی ٤ی شوباتی ٢٠٢٢ نوێ کراوەتەوە.


شیخ نافع مظهر - سایت خبری تحلیلی ساکا پرس\nرمز خود را فراموش کرده اید؟ مرا بخاطر بسپار\nرمز برای شما ایمیل میشود\nاینجا خشونت امری غیرعادی نیست!!\n«عاقلان را اشارتی بس است»\nتایید سقوط هواپیمای روسی که عازم سوریه بود/ لاشه هواپیما پیدا شد\nسقز /هفتمین خودکشی سال ۹۵ رقم خورد\nرویدادهای ساکا پرس\nهشدارها و توصیه‌های پلیس فتا در مورد اقدامات لازم بعد از هک شدن\nده روش برای ناکام گذاشتن یک مجرم سایبری\nعدم فعالیتهای ورزشی به میزان کافی باعث تحلیل استخوان ها و عضلات میشود\nضرورت توجه به تغییر مدیریت در برخی هیئت های ورزشی سقز\nسایه رکود و ابهام بر ساخت هتل ورزش سقز\nچمن مصنوعی در انتظار « رای » مثبت چند خانواده\nمشکلات شهرک صنوف آلاینده کانی نیاز/ لزوم تلاش سرمایه گذاران و نهادهای متولی برای رونق…\nنشست هم اندیشی نماینده سقز و بانه با شورای اسلامی و سرپرست شهرداری سقز\nبیانیه پایانی کمپین مردمی پرسمان سقز؛\nسرمایه گذاری آرامش و امنیت روانی سودآوری را می‌خواهد\nخبرنگاران یاریگر نماینده باشند\nمنتخب مردم کردستان در مجلس یازدهم: مجلس دهم منافع دولت را بر منافع مردم ترجیح…\nجلسه بدون خروجی شورای شهر با خبرنگاران\nمحضر ریاست جمهوری محترم کشور ترکیه جناب آقای رجب طیب اردوغان\nسیلی سخت دمکراسی به صورت رجب\nشیخ نافع مظهر\nاجتماعیرویدادهای ساکا پرسفرهنگی و هنری\nتوسط هیوا مجیدی\t روی آوریل 29, 2020 278 0\nکورده‌واری ئه‌م مه‌ڵبه‌نده دڵگیرودڵڕفێنه‌ی سه‌رگۆی زه‌وی له به‌ر هه‌ندێ تایبه‌تمه‌ندی سروشتی هه‌ست بزوێن به‌رده‌وام هه‌ستیاروشاعیروهونه‌رمه‌ندی له‌خۆدا په‌روه‌رده‌کردوه یه‌کێکی تر له‌وشاعیره به‌ڕێزانه‌ی ناوچه‌ی سه‌قزی کورده‌واری شێخ نافێعی مه‌زهه‌ر(شپرزه) یه که ساڵی ۱۳۳۶ ی ک. به‌رانبه‌رساڵی ۱۲۹۲ی ه له سه‌ره‌تای شه‌ڕی یه‌که‌می جیهانی یه‌وه له شاری سه‌قز له‌دایک بو وه به پێی باوی سه‌رده‌م له حوجره‌ولای مه‌لاکانی ئه‌وکات چوه‌ته به‌ر خوێندن که بۆ ئه‌م مه‌به‌سته گه‌لێ گوندوشاروناچه‌و ئه‌مدیوه‌و ئه‌ودیوی کردوه که له‌وشوێنانه ئه‌توانین ئاماژه بکه‌ین به:سه‌قز، گوندی ساحێب،لای سه‌قز گوندی حه‌مامیان،گونده‌کانی باخچه‌و سه‌ر باخچه له‌لای بۆکان،…..وله‌ساڵی ۱۳۱۳ چو وه‌ته گوندی تاڵه جه‌ڕ له سه‌رشیوی سه‌قز له خزمه‌ت مامۆستا شێخ محه‌ممه‌دی مه‌ردووخ قزڵبڵاخی سه‌رف ونه‌حوته‌واوئه‌کا هه‌رله رێگه‌ی ئه‌و مامۆستایه‌شه‌وه بو وته هۆگرو خولیای شێعرو ئه‌ده‌بیاتی کوردی ،که ئه‌ومامۆستا مه‌ردووخ ه وه‌ک شێخ نافێع باسی لێ ده‌کا ئاغاکانی تاڵه‌جه‌ڕ به‌تایبه‌ت ئاغه‌ساڵه‌ی سوڵتان په‌نا زۆررێزوحورمه‌تیان ئه‌گرت ،یه‌کیك له هانده‌ره‌کانی شپرزه‌ی شاعیره.\nسێخ نافێع مه‌زهه‌ر هه‌ر له ساڵی ۱۳۱۳داپه‌ڕیوه‌ی کوردستانی ئێراق ئه‌بێت له وێ له گه‌ڵ شاعیرانی وه‌ک : پیره‌مێرد،فایه‌ق زیوه‌ر، قانع ،موفتی پێنجوێنی،شێخ له‌تیف، و…… ئاشنا ده‌بێت وسه‌رده‌مێک هاوکاری رۆژنامه‌ی “ژیان “و”ژین ” ه که‌ی پیره‌مێرد ئه‌کا له ساڵی ۱۹۳۶زاینی ده‌بێته سه‌ربازی سپای ئێراق وله وێ داده‌مه‌زرێ وله ساڵی ۱۳۲۰قه‌زیه‌ی (شه‌ه‌ریوه‌ری۲۰) ئه‌گه‌ڕیته‌وه کوردستانی ئێران و دوای زیندان بوون ژیانی ئاسایی ده‌سپێ ئه‌کاته‌وه و له شێرو خورشیدی ئه‌وکات داده‌مه‌زرێ . شێخ نافێع ته‌نیا شاعیر نه‌بوو وه به‌شی زۆری چالاکی یه‌کانی رێکخه‌روهانده‌ری هۆگران وئه‌ویندارانی شێعروئه‌ده‌بی کوردی به‌گشتی بووه ئه‌ویش له‌سه‌رده‌مه تاریك وبێ ده‌ره‌تانه‌که‌ی شاهه‌نشاهیدا که ناکرێ ناوی لێ نه‌برێ وه‌ک خۆی باسی لێ ده‌کرد :له تارکستانێکدا ئه‌وان شه‌معی شێعری کوردی یان دائه‌گیرسان باس کردنی باسی سه‌ربوو…….\nله به‌رهه‌می ئه‌ده‌بی دا ئه‌وه‌ی له‌به‌رده‌ست دابێت دیوانه شێعرێکه به‌ناوی(گردوکۆ)که ساڵی ۱۹۹۵زاینی له وڵاتی سوید چاپ کراوه مخابن ئه‌م کۆڵه‌که وهانده‌رودڵسۆزی ئه‌ده‌ب وهونه‌ری کوردی یه له رۆژی چواری به‌فرانباری ۱۳۷۷ له شاری سه‌قز ماڵاوایی له‌ژیان وماڵ وخێزانه‌که‌ی کرد.\nئه‌ڵا ئه‌ی مه‌وله‌وی ده‌ستم به دامانت له‌مه‌ولاوه\nئه‌تۆ شه‌مس ومنیش وه‌ک تۆ مریدم به‌رکه به‌م لاوه\nله‌تیشکی نووری خورشیدی جه‌ماڵی عیشقه سووتاوم\nهه‌مووشاهان وده‌زگا چوون ونه‌یرووی عیشقه هه‌رماوه\nئه‌من پیربووم ویار پیر بوو کوڕی یار پیره‌مه‌ردێکه\nبه‌ڵام هه‌ر مه‌سنه‌وی تۆیه ئه‌ڵه‌ی هه‌ردوێنێکه وتراوه\nئه‌گه‌ردنیا ببێته ئاو وئاگر عاله‌مێ بگرێ\nچ باکیكێ هه‌یه شه‌خسێ که وا حه‌یران وشێواوه\nشپرزه‌م ئیفتغارم هه‌ر نه‌زانین ونه‌فامیمه\nخۆشا بۆ ئه‌و که‌سه‌ی وه‌ک من له عیلم وعه‌قڵی لاداوه.\nئۆخه‌ی له‌یار ئۆخه‌ی ئۆخه‌ی\nئه‌مه‌دووجار ئۆخه‌ی ئۆخه‌ی\nئه‌مجاره‌یش به‌سه‌رت کردۆ\nمنی هه‌ژار ئۆخه‌ی ئۆخه‌ی\nده‌شت وسه‌حرا وه‌ک به‌هه‌شته\nکاتی گه‌ڕان وه ختی گه‌شته\nپه‌ح له‌م هه‌وای ده‌روده‌شته\nئۆخه‌ی به‌هارئۆخه‌ی ئۆخه‌ی\nقه‌راخ ئاوێ بن دارسێوێ\nلای دارگوێزێ،بنجه مێوێ\nقوربانی به‌ژن وباڵات بم\nفه‌دای قژی تێک ئاڵات بم\nبه‌سه‌رگه‌ردی سگاڵات بم\nیاری نازار ئۆخه‌ی ئۆخه‌ی\nبرژانگی تیژی دڵڕفێن\nچاوی گه‌شی پڕشه‌نگ وه‌شێن\nسه‌رگوپ ولێوی چه‌شنی خوێن\nگوڵی هه‌نار ئۆخه‌ی ئۆخه‌ی\nئه‌وده‌مه‌ت بێنه ماچی که‌م\nهه‌ڵی مژم به‌لێو وده‌م\nبۆ ده‌ردوخه‌م بێ به مه‌رهه‌م\nشفای بیمار ئۆخه‌ی ئۆخه‌ی\nئه‌مه‌تۆی نافێعی مه‌زهه‌ر\nکه یار ئه‌مڕۆ تۆی کرد به‌سه‌ر\nله خۆشیت گیان نه‌چێته ده‌ر\nهه‌زار هه‌زار ئۆخه‌ی ئۆخه‌ی\nئه‌مه تۆی کاکی شپرزه\nوا گیانت هاتوه‌ته له‌رزه\nوای له‌گه‌ڵ ئه‌وباڵابه‌رزه\nباڵا چنار ئۆخه‌ی ئۆخه‌ی .\nچه‌ن جوانه له‌دوور دیمه‌نی سه‌قز\nله وه‌سفی ئینسان حه‌یرانه‌وعاجز\nمانگی گوڵانه‌و مه‌زرا ره‌نگینه\nگوڵی زه‌ردوسوور چین له‌سه‌رچینه\nئوردیبه‌هه‌شته‌و دڵارایه ده‌شت\nچناربه‌قه‌تارشه‌ش وحه‌وت وهه‌شت\nچه‌ن جوان ئه‌نوێنێ به‌رجه‌وه‌ندی شار\nباڵه‌خانه‌ی به‌رز مزگه‌وت ومنار\nچه‌می به‌رده‌می وه‌ک زێوی قاڵه\nپڕله شه‌پۆلی ئاوی زوڵاڵه\nتیشکی جوانی خۆرئاسمانی ئاوی\nسه‌یری گۆمی سه‌وز مه‌له‌ی مراوی\nواگزنگی خۆر به‌ره‌وخۆرنشین\nدیمه‌نی شاری کردوه‌ره‌نگین\nئه‌ڵێی روئیایه شاره‌جوانه‌که‌م\nدنیاومافیها فه‌رامۆش ئه‌که‌م.\nهیوا مجیدی کارشناس معماری و کاردان صنایع دستی، فعال مدنی و اجتماعی ، وبلاگ نویس ، مدیرعامل شرکت دیدار کالای هیوا،سرپرست هفته نامه کوشا(نشریه شمالغرب کشور) در استان کوردستان و شهرستانهای تکاب،بوکان و سردشت، مدیر مسئول و صاحب امتیاز سایت ساکاپرس\nعدم تحمل دیگری در کار تیمی (با نگاهی به کمپین های کمک رسانی و مقابله با کرونا)\nمشکلات شهرک صنوف آلاینده کانی نیاز/ لزوم تلاش سرمایه گذاران…\nنشست هم اندیشی نماینده سقز و بانه با شورای اسلامی و سرپرست…\nمنتخب مردم کردستان در مجلس یازدهم: مجلس دهم منافع دولت را…\n© 2020 - سایت خبری تحلیلی ساکا پرس. All Rights Reserved.\nWebsite Design: Ghazvan


توركیا، بەهەشتی دارایی داعش - متمانە\nڕێبەندان 27, 2020 3863\nبە گوێرەی بەدواداچوونەكان، رێكخراوی داعش توانیویەتی سەروەت و دارایی خۆی بۆ توركیا بگوێزێتەوە، شكستی سەربازی رێكخراوەكەش دەرفەتی بۆ تیرۆرستان رەخساند، كە ستراتیجێكی ئابوری تەبەنی بكەن كە لە رابردودا قاعیدە پەیڕەوی لێكردووە.\nبەپێی بەدواداچوونی گۆڤاری (ئەتلانتیك)ـی ئەمەریكی، بەرپرسێكی گەورەی عێراق كە نەیویستوە ناوی ئاشكرابكرێت رایگەیاندووە بەشێكی زۆری سەروەتی داعش گوێزراوەتەوە بۆ توركیا، هەرچەندە وەزارەتی گەنجینەی ئەمەریكا سزای بەسەر ژمارەیەك كۆمپانیای خزمەتگوزاری دارایی لە عێراق و سوریادا سەپاندووە.\nبەپێی قسەی بەرپرسە عێراقییەكە، سەروەتی داعش كە گوێزراوەتەوە بۆ توركیا پارەی نەختینە بووە یان گۆڕدراوە بۆ زێڕ، ئەمە وێڕای مامەڵەی دەسەڵاتدارانی توركیا لەگەڵ ژمارەیەك ئەندامی داعش كە نەوتیان بە كڕیارە توركەكان فرۆشتووە.\nهەر بەپێی راپۆرتەكە و بەگوێرەی بەڵگەنامەیەك ئەوە دەردەكەوێت كە داعش وەبەرهێنانی لە كەرتی خانوبەرە و ئۆتۆمبێل كردووە لە رێگەی چەند دامەزراوەیەكەوە كە هاوسۆزانی داعش بەڕێوەی دەبەن، لەو نێوەندەشدا تۆرێكی دارایی كە (فەواز محەمەد جوبێر راوی) لە بەرژەوەندی داعش دروستیكردوە.\nوێرای ئەوەی هێزەكانی سوریای دیموكرات كە لەلایەن ئەمەریكاوە پشتیوانی دەكرێت رایانگەیاند سەركەوتنی سەربازیان بەسەر داعش تۆمار كرد و دواپێگەی رێكخراوەكەیان لە باغۆز كۆنتڕۆڵ كرد، بەڵام بەپێی خەمڵاندنی پسپۆڕان هێشتا ئەندامانی رێكخراوەكە سەدان ملیۆن دۆلاریان لەبەردەستە. كۆتایی داعش بەلای ئەو وڵاتانەوە كە دەخوازن سەرچاوەكانی تیرۆر وشك بكەن چەكێكی دووسەریە، لەلایەكەوە ئەو زیانە زۆرەی بەر ئەو ئەو رێكخراوە كەوتووە، زەحمەتە بتوانێـت كێڵگەكانی نەوت لەو ناوچانەی عێراق و سوریا قۆرخ بكات و باج سەپێنێتەوە بەسەر هاووڵاتیان كە لەژێر دەستیدابوون. بەڵام لەلایەكی ترەوە بەوپێیەی ناوچەكانی ژێر دەستی لەدەستدا، رەنگە رێكخراوەكە چالاكی تیرۆریستی زۆرتر ئەنجامبدات و پەرە بەو چالاكییانەی بدات.\nهەرچەندە داعش هیچ كێلگەیەكی نەوتی لەبەردەستدا نەماوە بەڵام بە وتەی بەرپرسێكی باڵای وەزارەتی گەنجینەی ئەمەریكا هێشتا نەوت سەرچاوەیەكی سەرەكی داهاتی ئەو رێكخراوە تیرۆریستییەیە، ئەمەش لە رێگەی فشارخستنەسەر بەرپرسانی هیڵی گواستنەوەی نەوت لە ناوچەكە،\nزیندوكردنەوەی ستراجیی دارایی قاعیدە\nبە وتەی (هوارد شاتز) پسپۆڕی ئابوری لە ناوەندی توێژینەوەی (راند)، داعش لەماوەی باڵادەستیدا سەروەتێكی زۆری كۆكردوەتەوە و پارەیەكی زۆری نەختینە یاخود لە بواری خانووبەردا هەیە، بەڵام دیارنییە دوای شكستی رێكخراوەكە چارەنووسی سەروەتی ئەو رێكخراوە چی دەبێت.\nبەهۆی جەنگەكانی داعش لە سوریا و عێراق دەرفەتی ئەوە بۆ ئەو رێكخراوە لەپێشە كە ستراتیجی دارایی قاعیدە پەیڕەو بكات، لە نیوان ساڵانی ٢٠٠٨ – ٢٠١٢ قاعیدە لە موسڵ لە رێگەی دزینی كەلوپەلی بازرگانی و دوبارە فرۆشتنەوەی و رفاندنی منداڵی بنەماڵە دەوڵەمەندەكان سەروەتێكی زۆری كۆكردەوە بۆ برەودان بە چالاكییەكانی.\nیەكێك لە هۆكارە یارمەتیدەرەكان كە رەنگە داعش بیقۆزێتەوە دووبارە بنیادنانەوەی ناوچەكانی باكوری عێراقە، لە كۆنگرەی ساڵی رابردوو كە لە وبارەوە بەسترا بڕی ٣٠ ملیار دۆلار تەرخانكرا بۆ ئاوەدانكردنەوەی ناوچەكە، رەنگە لە رێگەی گەندەڵی لە كاتی خەرجكردنی ئەو پارەیەی كە تەرخانكراوە بۆ ئاوەدانكردنەوە داعش پشكی خۆی بەركەوێـت.\nبەپێی چەند بەڵگەنامەیەكی نهێنی، سیاسییە عێراقی و كورد و توركەكان لە ٢٠٠٩ مامەڵەیان لەگەڵ قاعیدە كردوە لە عێراق، بۆیە چاوەڕواندەكرێـت سەرپەرشتیكردنی ئەو بڕەی بۆ ئاوەدانكردنەوە تەرخانكراوە ئەنجامێكی خراپ بەدەستەوەبدات. داعش تۆماری ٧- ٨ ملیۆن كەسی لایە كە رەنگە لە داهاتوودا ئەو تۆمارانە بەكاربێنێت بۆ هەڕەشكردن لە هاووڵاتیانی عێراق و سوریا.\nدەربارەی ئەو ستراتیژە (شاتز) ئاشكرای دەكات كە رێكخراوی داعش زانیاری تەواوی لەبەردەستدایە دەربارەی ئەو كەسانەی لەناوچەكەدا دەژین، بۆیە دەتوانێت دەوڵەمەند و پیاوانی خاوەنكار پۆلێن بكات و هەرەشەی فڕاندیان لێبكات لە داهاتوودا.\nلە بەدواداچوونەكەدا نمونەی تۆرێكی ئاڵوگۆڕی دراو هێنراوەتەوە كە بەشێوەیەكی نهێنی كارەدكات و كەسێك بەناوی (ئەبوشەكەوت) سەرپەرشتی دەكات و نووسینگەیەكی بچووكی لە بەیروت هەیە تایبەت بە ئاڵوگۆڕی دراو.\nئەبوشەوكەت پەیڕەوی لە سیستمێكی ئاڵوگۆڕی دراو دەكات كە لە شوێنێكەوە پارەكە دەگوێزرێتەوە بۆ شوێنێكی تر كە بە سیستمی بانكیدا تێپەڕ نابێـت، چونكە كرێی گواستنەوە لە بانكەكان زۆرە.\nكاتێك ئەبوشەكەوت پارەكە حەواڵەی شوێنێكی تر دەكات، ئەو كەسەی وەریدەگرێت دەبێت وشەی نهێنی و بڕی پارەی حەواڵەكراو بڵێت و بڕێك پارە بداتە دەڵاڵەكە. بەمشێوەیە پارەكە دەنێردرێت بۆ شوێنی دوور و سنوورەكان دەبەزێنێـت بێ ئەوەی پرسیار لە ناسنامەی نێرەر و وەرگری پارە بكرێت.\nبەپێی بەدواداچوونەكەی (ئەتلانتیك) ئەبوشەكەوت سەرپەرشتی تۆڕێكی بەرفراوانی كۆمپانیای ئاڵوگۆڕی دراو دەكات، كە هەفتانە جوڵە بە چەند ملیۆن دۆلار لە بەرژوەندی داعش دەكەن.


فۆڕمی تۆمارکردنی بابەت | نوێنەرایەتی خوێندکارانی زانکۆی سلێمانی داوا لە سەرجەم خوێندکاران دەکەن سبەی بگەڕێنەوە بۆ دەوام\nسلاوی زانست و خەبات... خوێندکارانی خۆشەوست، مامۆستایانی بەڕێز، کارمەندانی ئازیز لەماوەی ئەم چەند ساڵی قەیرانەدا، زۆرمان بیست کە ئەم حکومەتە لە هەوڵی چارەسەردایە بۆ قەیرانەکان، زۆرمان بیست کە لایەن و حیزبەکان لە هەوڵی ڕێکەوتن و چارەسەردان بۆ دۆخەکە، بەڵام دواجار بێ دەستکەوت وەستاوین لە لێواری مەرگی خوێندنی ئەمساڵ. دەستەوسان وەستاوین لە بەردەم لەدەست چونی ساڵی خوێندکارێک، لە سایه ی نادووربینی دەسەڵاتی سیاسی هەرێم و سیاسەتی هەڵەی نەوت.. خوێندکاران، ئێمە وەک نوێنەرایەتی ئێوەی خۆشەوست، زۆر بە داخین کە گەیشتوینەتە وەها دۆخێکەوە، کە خەمی گەورەمان لە دەست دانی ساڵێکی خوێندن بێت، لە بری ئەوەی کە خەممان بەرز کردنەوەی کوالێتی خوێندن،و دروست کردنی پەیوەندییەکی پتەوی خوێندکارانی کوردستان و دەرەوەی وڵات بێت زۆر بەداخین کە ئەم پەیامە مەترسیدارەمان بۆ خوێندکاران و زانست دۆستان پێییە، کە چیتر دەرفەت نەماوە، چیتر ناتوانین چاوەڕێ بکەین تاکو حکومەت  کێشەی دایک و باوک خزم و هاوڕێکانمان چارەسەر بکات، چیتر ناتوانین چاوەڕێ بکەین تاکو دۆخەکە لەبار بێت و پاشان بگەڕێینەوە بۆ هۆڵەکانی خوێندن. بۆیە داواکارین لە ئێوەی خوشه و‌یست، کە هەرچەند هەموومان لە دۆخێکی خراپداین، هەرجی زووترە بگەڕێنەوە بۆ زانکۆ، بگەڕێنەوە بۆ هۆڵەکانی خوێندن،و چالاک و کارایانە پیشانی سەرجەم مامۆستایانی بەین کە ئێوە خەمخۆری جدی ئەم بابەتەن، کە ئێوە بە هیچ شویەک ئامادە نین ساڵێکی خوێندنتان بفەوتێت، ئه و ڕاستییە بە مامۆستایانی خۆشەویست بگەیەنن کە ئێوە ئامادەی هەموو پاڵپشتیەکی ئەوانن، ئامادەن لە زانکۆو بەش و هۆڵەکانی خوێندن چاوەڕانینا بن، و هاوهەڵوێست بن لەسەر داوا رەواکانیان و ئامادەی هەموو شێوازێکی دەربڕینی نارەزای مەدەنایانەن،، شانبەشانی خوێندن چونکە ئەگەر ئێمە لەسەر ئەم خەم ساردییە بەردەوام بین و چاوڕوان بین کە مامۆستایان به و هەوموو قەیران و کێشه و نەبوونی موچەوە بانگی ئیمه بکەنەوە، ئەوا پیتان ئەڵێم کە ساڵێکی خوندنمان ئەفەوتێت. ئێمە هاوکات باش ئەزانین کە زۆر ینەی خوێندکاران لە دۆخێکی دارای زۆر خراپدان بەڵام دواجار، ئەبێت هەموومان بەیەک دەنگ، لەگەڵ مامۆستایان و کارمانەدان، پەیاممان بگەیەنین و زانکۆ بکەین بە وێستگەیەک بۆ فشار خستنە سەر حکومەت خۆشبەختانە لە ئێستادا لە چەند کۆلێژو بە شێک دەوام تێیدا ئەکرێت، کە ئەوانییش، کۆلێژی یاسا و ڕامیاری و زۆرێک لە کۆلێژە پزشکییەکان و کۆلێژی ئەندازیاری و چەندین بەشی تری کۆلێژەکان، بەڵام ترسی ئێمە له و بەش و کۆلێژانەیە کە جوڵەی تێدا نییە، ترسمان له و پەرتەوازەبونەیە،  کە ساڵی داهاتوو خوێندکارانی ئەم کۆلێژو بەشانە ئاهەنگی دەرچون بگێڕن و خوێندکارانی تریش تەنها سەیرکەر بن بۆیە دوبارە داوا لە ئێوەی خۆشەیست ئەکەم کە سبەینێ (ڕۆژی یەکشەمه) بگەڕێنەوە بۆ کۆلێژەکانتان و بۆ ئەوەی هەموومان پێکەوە داوا لە مامۆستایانی خۆشەیست بکەین کە ساڵێکی خوێندنمان نەفەوتێت. و لێرەشەوە پشنیارو پەیاممان. ئاراستەی سەرۆکایەتی زانکۆی سلێمانی و وەزارەتی خوێندنی باڵا و توێژنەوەی زانستی ئەکەین 1. گێڕانەوەی داهاتی ناوخۆی زانکۆ، بۆ زانکۆ، و خەرجکردنی ئەم داهاتە بۆ مامۆستیان و فەرمانبەران، بەپێی پلانێکی گونجاو 2. گەڕانەوەی پارەی خوێندنی پارالێل وئێواران و ماستەرو دکتۆرا بۆ ئه و سندوقی زانکۆیە کە لە ئێستایا بوونی هەیە، و بەکار هێنانی پارەی ئەم سندوقە بۆ بەرز کردنەوەی موچەی مامۆستیان و فەرمانبەران بە ڕێژەی نزیکی لە % 50،، کە ئەمە داهاتێکی زۆرە و هەقێکی شەرعی مامۆستایە کە ئەم بڕە پارەیەی پێبدرێت.. 3. هاوکاری کردنی مامۆستا و کارمەندان بە دابینکردنی (پاس) بۆ هاتوو چۆی ڕۆژانە، بەو هیوایەی خوێندکاران و مامۆستایانی خۆشەویست بەدەم داواو پێشنیارەکانمانەوە بێن،و پێکەوە وەک هاونیشتمانیانی ئەم هەرێمە کە هەموومان قوربانی سیاسەتێکی نەزانانەین و گیرۆدەی دەسەڵاتێکی سیاسی بێ باکین، بتوانین فشارێکی جدی بۆ سەر هەردوو وەزەرەی خوێندنی باڵاو دارای دروست بکەین، و پێکەوە داوای مافی هەموومان بکەین، و بە هاماهەنگی لەگەڵ نوێنەرانی فەرمانبەران و مامۆستیان لیژنەیەکی کارا دروست بکەین بۆ ڕەزامەندی وەرگرتن لە وەزارەتی خوێندندی باڵا و دیوانی چاودێری دارای، بۆ خەرجکردنی پارەی ئه و سەرچاوانەی لە سەرەوە باسمان کردون، و بەمەش بەشێک لە کێشەکان چارەسەر بکەین نوێنەرایەتی خوێندکارانی زانکۆی سلێمانی 03-12-2016


درۆکردن بریتیە لە رەتکردنەوەی راستی بە دەستی ئانقەست، سیاسیەکانیش بەتایبەتی ئەوانەی حوکم دەکەن راستیەکان ئەزانن و رۆژانە راپۆرتیان بۆ دەنوسرێت لەسەر کاروباری گشتی و ئاگاداری دارایی گشتی و خەرجی وڵات هەن، بەڵام بەدەستی ئانقەست و بۆ مەرامی بەدیهێنانی ئامانجەکانیان لە دەسەڵات زانیاری نا دروست دەبەخشنەوە.\nسەرۆکی حکومەت دەڵیت ٢٧ ملیار دۆلار قەرزارین، پاش وتارەکەی چەندین رای جیاواز بڵاوکرایەوە و چەواشەکردنی هاوڵاتی دەستی پێکرد، هەریەکەی بە جۆرێک شیکردنەوەی بۆ دەکات و دەیانەوێت بڵێن قەرزەکان ناوخۆیین و دەرەکی نین، بەو واتایەیەی ئەگەر قەرزیک ناوخۆیی بێت دەتوانن لێی قوتاربن. بەمەش بۆسەیەک بۆ راستیەکە ئەنێنەوەو لەدەرخستنی زانیاریە راستەکان دورمان دەخەنەوە، دەیانەویت بڵێن مەترسن قەرزەکان ناوخۆیین، یان پارەو موچەی هاوڵاتیە! کەبەم هەنگاوە دەیانەویت بڵێن مادام هی هاوڵاتیە نایدەینەوەو بەتەمای مەبن چونکە ئێمە موچەتان بۆ دابین ئەکەین و ئێوە لە قەرزی خۆتان خۆش بن.\nسوقرات دەڵیت کەسی نەزان ناتوانێت درۆ بخولقێنی بەڵکو درۆکردن زانستی دەوێت، ئەوەی ئەو زانستەشی هەیە رۆشنبیر و نوسەرانن کە نەک تەنها بە درۆی سیاسیەکان کاریگەر دەبن و سەریان دەسوڕمێت بەڵکو کاردەکەن لەسەر پەخشکردنەوەی درۆکان و بەرگری لێدەکەن،بانگەشەی بۆ دەکەن و بەڵگە دەهێننەوە بۆ درۆکان.\nهەربۆیە سیاسیی دەسەڵاتداریان ئەوەی دەیەوێت بچێتە دەسەڵات ئەستەمە راستگۆ بێت و درۆنەکات چونکە هێزی ئەو سیاسیانە حەقیقەت نیە بەڵکو درۆو هەڵخەڵەتاندن و فریودانە وا دەکات گوتارەکانیان جەماوەری هەبێت، چونکە ئەرکی ئەوان لەراستیدا ئەوەیە چۆن درۆکان بەبەهای راستی بفرۆشنەوە بە جەماوەر،وەک مەکیاڤیللی دەڵێ:" سیاسی بەتەنها بە بەکارهێنانی هێز سەرکەوتو نابێت بەڵکو دەبێت فێڵ و تەڵەکەبازیشی هەبێت".\nسادەترین نمونەش بۆ ئەوەی سیاسیی ناچارە درۆ بکات ئەوەیە ئەبێت بەرگری لەهەڵەکانی حزبەکەی بکات، سیاسیەک لەحکومەتدا بێت و لەبەرێوەبردن و ئیدارەداندا کەوتبێتە ژێرباری ٢٧ ملیار دۆلار قەرزەوە ، چی لێ چاوەروان دەکرێت؟ دەرخستنی راستیەکان ؟یان درۆکردن بۆ شاردنەوەی هۆکارە ئەسلیەکە؟ بێگومان پەنە دەباتە بەر دۆزینەوەی بەهانەو بەڵگە بۆ ئەوەی حزبەکەی رزگار بکات، ئەمەش بە درۆ و فێڵ دەکرێت نەک دەرخستنی راستیەکان، بۆیە من چاوەروان نیم ئەو راستیانە لەلایەن سیاسیەکانەوە ئاشکرا بکرێن و ریگەش نادەن ئەو راستیە ئابڕوبەرە لەلای خۆیانەوە دزە بکات مەگەر سیاسیەک بە دژی ئەوی تر بەکاری بهێنێت و بۆ مەرامێکی سیاسیی خۆی بێت...\nکەسیی درۆزن درۆ ئەکات بەڵام بۆ گوێی لێ ئەگیرێت؟ بۆچی خەڵک فریو دەخوات و دوای ئەو خەونانە دەکەون کە سیاسیەکان بە خەیاڵی درۆ بۆیان دروست دەکەن. ئەوەش تەکنیکی سیاسیەکانە کە جیهانێکی خۆشگوزەران و پڕبەها بە درۆکانی دەخولقێنێت لە گوتارەکانیدا و جەماوەر سەرسام دەکات.


وەرگێڕانی كتێبەكەی جۆن بۆڵتن بۆ ؟\n20/07/2020 ژمارەی بینراو 378\nئەم كتێبە بەهایەكی تایبەتی ئەبێت لە ڕووی وەرگێڕانەوە بۆ زمانی كوردی و بە تایبەتی بۆ خوێنەرانی كورد لەوانەی كە ناتوانن لە ڕێگەی زمانی یەكەم و كتێبەكەوە بە مەبەستەكانی بگەن. ئەم كتێبە لە ساتە وەختێكی مێژووییدا ئەكەوێتە بەردیدی خوێنەران و لەلایەن گەورە سیاسەتمەداری مەزنترین دەوڵەتی دنیا واتە وڵاتە یەكگرتووەكانی ئەمەریكاوە نووسراوە، كە تا ئەم ساتە مێژووییە یەكەمین هێزو بڕیاردەرو داڕێژەرو ڕێكخستنەوەوی جیۆپۆلیتیك و ڕووداوە سیاسیەكانی دنیایە و لەپشتی هەموو ڕووداوەكانەوەیەو هێزێكە تا چەند بۆ كەسانێك لوتكەی دیموكراسیەت و ئارامی و پارێزەرو مافی مرۆڤە، بەڵام بۆ كەسانێكی دی و دەوڵەتانی دی هێشتا هێزێكی شەڕانگێزو دوژمنكارو بەرژەواندخوازە .\nبۆیە ئەم كتێبە لە پشتی پەردەوە ڕاستی سیاسەت و ستراتیژی دەوڵەتانی ڕۆژئاوامان بە گشتی پێ نیشان ئەدات كە بەرژەوەندخوازی و خودپەرستی و بەرژوەندی باڵی ناسیونالیستی لەسەرەوەی هەموو بەهاكانەوەیە . واتە لەم ساتە مێژووییەدا جارێكی دی ئەم كتێبە ئەو ڕاستییە مێژووییە دێنێتەوە بیر بە تایبەتی بۆ یادەوەری هەموو تاكێكی كورد كە جارێكی دی بە سەراپای مێژووی خۆیدا بچێتەوەو بەو هەموو ڕووداوە تراژیدی و كوشندەوەو هەموو ئەو غەدرو خیانەتانە مێژووییەی كە لە كورد كراوەو سەیری دیمەنی خەمناكی ئەو هەموو داگیركاری و وێرانكارییەی خاكی كوردان بكات كە خوێنی لێ دەچۆڕێت هەر لە شەڕی چاڵدێرانەوە تا پەیمانی لۆزان و ڕێككەوتنامەكانی تاران و بەغداو جەزائیر، كە دەرەنجام لە یادەوەری كوردیدا گەلێكێ زوڵملێكراوی غەدرەكانی لە كەناری مێژوودا جێهێشتووە بە برینی كوشتارەكانی دەرسیم و هەڵەبجەو ئەنفالەوە ، ئیدی گەلی كورد خۆی لە ساتە مێژووییەكدا ئەبینێتەوە كە ئەو بەهایانەی لە جیهاندا نەگۆڕن و پەیوەندییە نێودەوڵەتیەكان بە ڕێوەدەبەن و گەلانیان لە ناو ئەو سیستەمە سیاسیە نێودەوڵەتیەدا ڕێكخستووە، بریتیە لە بەهایەكی نەگۆڕی بەرژەوەندخوازی و باڵاكردنی بەرژەوەندیە تایبەتییە ئابوری و جیۆپۆلیتیكیەكان لەسەرووی بەها ئینسانییەكانەوە و لەم میانەشدا ئەوەی دەبێتە قوربانی گەلانی بێ دەسەڵات و بندەست و بێ بەرگرین كە ناتوانن لە بەردەم ڕەشەبای ئەو هێرشە بێ بەزەییانەدا بەرگری لە خۆیان بكەن و هەمیشە ئەبنە قوربانی ئەو سیاسەتانە.\nلە پاڵ ئەم ڕاستییە مێژووییەشدا ڕاستییەكی دی مێژوویی لە یادەوەری مرۆڤی كوردا هەیە كە ئەویش ئەوەیە هەموو ئەو ئەزموونە مێژووییانە سەلماندوویانە كە هێزێك لە دنیادا دۆستی كەس و لایەنێكی دی نییە ، هیچ دەوڵەتێك خۆشنوودی و ئارامی و سەرەوەری خۆی ناكاتە قوربانی ئەوانی دی و نایبەخشێت بەوانی دی، ئەوەی دەتوانێت لەم دنیا دڵرەق، بەرژەوەندكاری و یەكدی كوشتن و پێشێلكردنی ئەوانی تردا سیستەمێكی بەرگری و مانەوە دروست بكات، ئەوا لەسەروو هەموو شتێكەوە بەرگریكردنە لە خودو بەرەنگاربوونەوەی هێرشەكانە بە تەنها وەكو یەك شوناسی نەتەوەیی و یەك قەوارەی پێكەوە هەڕەشە لێكراوو یەك نیشتمانی پێكەوە داگیركراوو تەماق تێكراو، واتە گەیشتنە بەو ڕاستییەی كە سەرباری هەموو جیاوازییە ناوخۆییە جوگرافی و ناوچەیی و خێڵەكی و فیكری و پێكهاتەییەكانی گەلی كوردستان سەرباری چەندین هێزی جیاوازو تائاستی دژ بە یەك، بەڵام ئەمانە مەحكومن بەوەی كە پێكەوە هەموو لە بەرامبەر یەك هەڕەشەو یەك سیاسەتی نێودەوڵەتی بەرژوەندخوازیدان و پێكەوە لەسەر یەك خاك بەر هێرشی هەڕەشەكان دەبنەوە، بۆیە مێژوو چەندین بارەی دەكاتەوە كە بەشێكی سەرەكی هەموو شكستەكانی كورد دەگەڕێتەوە بۆ ئەو لێدابڕییە ناوخۆییەی كورد و بە جودایی ڕووبەرووبوونەوەی هێڕشەكان و زۆر جاریش بوون بە بەشێك لە یەكدی وێرانكردن لەو پیلانی هێرشەكاندا، ئەمڕۆ مێژوو پێمان ئەڵێت لە جیهانێكی بەرژەوەندخوازدا كە بەهاكان بوونەتە قوربانی بەرژوەندی تاكە سیستەمی بەرگریكردنی كورد لەخۆیی و تاكە چەكی مانەوەی لەو جیهانەداو ڕووبەرووبوونەوەی هێرشەكان، چەكی یەك بوون پێكەوە كاری و پێكەوە وەستانە لەبەرامبەر ئەوانی دیدا چونكە ئێمە وەكو هەر میللەتێكی دی مەحكومین بە پێكەوە ژیان و پێكەوە مردن.\nلێرەوە كتێبەكەی جۆن بۆلتن بەدەر لەو ڕاستیەی كە بوونی هەیە ، ئەمانخاتەوە بەردەم ڕاستییەكی مێژوویی بەڵگە نەویست كە چیدی نابێت بوونەوەری كورد چ وەك میلەت و چ وەك تاك چ وەك سیاسی چ وەك هاووڵاتی سادە تەنها خۆی بە قوربانی دوژمنە دەرەكیەكانی و وڵاتانی داگیركەر بزانێت.\nچونكە كتێبی ژووری ڕووداوەكان بە باشی سیمای راستەقینەی دەوڵەتان ئاشكرا دەكات كە ئەوان لە جەنگی بەرژەوەندی تایبەتی خۆیاندان بەبێ گوێدانە قوربانیەكان و ئامادەشن لە هەموو ساتێكی مێژووییدا پشت بكەنە كورد، ئەوەی لێرەدا دەبێت بۆ كورد ئاشكرا بێت ئەوەیە كە خودی خۆی دوژمنی سەرەكی خۆیەتی پێش ئەوانی دی وە خودی خۆی ڕزگاركەری خۆیەتی پێش ئەوانی دی.\nبۆیە بە ئەمانەتەوە بە وەگێڕانی ئەم كتێبە ئەركی ئەخلاقی و مێژوویی ئەگرمە ئەستۆ تا كورد خۆی وەكو ئەكتەرێك لەناو ئەو مێژووە جەنجاڵ و بێ ڕەحمەدا لە هاوكێشەی ڕووداوەكان و دەرئەنجامەكانیان تێبگات.\nدارەوان حاجی حامید - پاریس